polyglot-tagger/wikipedia-language-snippets-filtered huggingface dataset:
ಕಟ್ಟಡದ ಭಾರವನ್ನು ಹೊರುವುದಕ್ಕೆ ಉಕ್ಕಿನ ಚೌಕಟ್ಟನ್ನು ಈ ಘಟ್ಟದಲ್ಲಿಯೇ ತಂದು ಲಂಬವಾಗಿ ನಿಲ್ಲಿಸಿ ಜಾಲಂದರದ ಚೌಕಟ್ಟಿನ ಹಂದರವನ್ನು ತಯಾರಿಸಬೇಕು. ಈ ಚೌಕಟ್ಟನ್ನು ಪ್ರಬಲಿತ ಕಾಂಕ್ರೀಟಿನಿಂದ ಮಾಡಿದರೆ ಒಳಗಡೆ ಉಕ್ಕಿನ ಕಂಬಗಳನ್ನು ಲೆಕ್ಕಾಚಾರವಾಗಿ ಕೂಡಿಸಿ ಅಚ್ಚಿನ ಹಲಗೆಗಳ ಮಧ್ಯೆ ಕಂಬಿಗಳ ಸುತ್ತಲೂ ಸಿಮೆಂಟ್ ಕಾಂಕ್ರೀಟನ್ನು ಹೊಯ್ಯುಬೇಕು. ಆಮೇಲೆ ಗೋಡೆಗಳನ್ನು ಇಟ್ಟಿಗೆ ಗಾರೆಯಿಂದಲೋ ಕಲ್ಲುಗಾರೆಯಿಂದಲೋ ಕಟ್ಟಬಹುದು. ಈಚೆಗೆ ಮೊದಲೇ ಜೋಡಿಸಿದ ಮರದ ಇಲ್ಲವೆ ಕಾಂಕ್ರೀಟಿನ ತೆಳ್ಳನೆಯ ಪುಟೀಪುಗಳನ್ನು ಚೌಕಟ್ಟಿಗೆ ಅಂಟಿಸುವುದು ವಾಡಿಕೆ, ಬಾಗಿಲುಗಳಿಗೂ ಕಿಟಕಿಗಳಿಗೂ ಜಾಗವನ್ನು ಬಿಟ್ಟು ಆಮೇಲೆ ಅವನ್ನು ಜೋಡಿಸಬಹುದು. ಕಟ್ಟಡ ಮೇಲಕ್ಕೆ ಹೋದ ಹಾಗೆ ಕಾಲಾವಧಿ ಬೇಕಾಗುತ್ತದೆ. ಆಗ ಸಾಮಾನುಗಳನ್ನು ಕ್ರೇನುಗಳಿಂದಲೋ ಕಪ್ಪಿಗಳಿಂದಲೋ ಮೇಲಕ್ಕೆ ಎತ್ತಿ ಕೆಲಸಗಾರರಿಗೆ ಒದಗಿಸುತ್ತಾರೆ. ಗೋಡೆಗಳೇ ಭಾರವನ್ನು ಹೊರುವುದಾದರೆ, ಅವನ್ನು ಸಾಕಷ್ಟು ಭದ್ರವಾಗಿ ಕಲ್ಲುಗಾರೆ ಇಟ್ಟಿಗೆ ಇಲ್ಲವೆ ಕಾಂಕ್ರೀಟಿನಿಂದ ಕಟ್ಟಬೇಕು.
ಮೇಲಿನ ಮಹಡಿಗಳನ್ನು ಕಟ್ಟುತ್ತಿರುವಾಗ ಕೆಳಗಿನ ಅಂತಸ್ತುಗಳಲ್ಲಿ ಬಾಗಿಲು ಮತ್ತು ಕಿಟಕಿಗಳ ಚೌಕಟ್ಟುಗಳನ್ನು ಅದಕ್ಕಾಗಿ ಬಿಟ್ಟಿರುವ ಜಾಗದಲ್ಲಿ ಕೂರಿಸುತ್ತಾರೆ. ಕಟ್ಟಡದ ಒಳಗಡೆಯ ಅಡ್ಡಗೋಡೆಗಳನ್ನು ಈಗ ಹೊರಗಿನ ಗೋಡೆಗಳಂತೆಯೇ ಕಟ್ಟಲು ಪ್ರಾರಂಭಿಸುತ್ತಾರೆ. ಇವು ತೆಳುವಾಗಿದ್ದರೂ ಒಂದು ಕೊಠಡಿಯಿಂದ ಶಬ್ದ ಇನ್ನೊಂದಕ್ಕೆ ಕೇಳದಂತೆ ವಿಶಿಷ್ಟ ರೀತಿಯಲ್ಲಿರುತ್ತವೆ. ಮಹಡಿಯ ಮೆಟ್ಟಲುಗಳು, ಎತ್ತುಗೆಗಳು, ನೀರಿನ ಕೊಳವೆಗಳು, ವಿದ್ಯುತ್ತಿನ ತಂತಿಗಳು-ಇವಕ್ಕೆಲ್ಲ ಸೂಕ್ತವಾಗಿ ಜಾಗವನ್ನು ಬಿಟ್ಟಿರುತ್ತಾರೆ. ಮೇಲಿನ ಮಹಡಿಗಳನ್ನು ಮಟ್ಟವಾದ ತೊಲೆಗಳ ಮೇಲೆ ತೂರಿಸಿ ಮಾಡಿನ ಚಪ್ಪಡಿಗಳನ್ನು ಪ್ರಬಲಿತ ಕಾಂಕ್ರೀಟಿನಿಂದ ಮಾಡಿರುತ್ತಾರೆ. ಬೇರೆ ಬೇರೆ ಮಹಡಿಗಳಲ್ಲಿ ಸ್ವತಂತ್ರವಾಗಿ ಸಂಸಾರಗಳು ವಾಸಮಾಡುವಾಗ ಶಬ್ದ ಒಂದು ಅಂತಸ್ತಿನಿಂದ ಇನ್ನೊಂದಕ್ಕೆ ಸಂಚಾರಮಾಡದ ಹಾಗೂ ಚೌಕಟ್ಟಿಗೂ ಮಧ್ಯೆ ಒಂದು ಮೆದುವಾದ ಕ್ವಿಲ್ಟನ್ನು ಗಾಜಿನ ಉಣ್ಣೆಯಿಂದಲೋ ಇನ್ನು ಯಾವುದಾದರೂ ಪುಟ ಚಿಮ್ಮುವಂಥ ಸಾಮಗ್ರಿಯಿಂದಲೊ ಇಡುತ್ತಾರೆ. ಚಾವಣಿಗಳು ಬಲವಾಗಿಯೂ ಹಗುರವಾಗಿಯೂ ಇರಬೇಕು.
ನೆಲಕ್ಕೂ ಮಹಡಿಗೂ ನಡುವೆ ಮರದ ಅಟ್ಟಗಳನ್ನು ಕಟ್ಟುವುದು ಮೊದಲಿನಿಂದಲೂ ರೂಢಿಯಲ್ಲಿದೆ. ಆಗ ಮಹಡಿಯನ್ನು ವಾಸಕ್ಕೆ ಉಪಯೋಗಿಸುವುದು ಸಾಧ್ಯವಾಯಿತು.
ಕೆಳಗಿನಿಂದ ಮೇಲಿನ ಮಹಡಿಗಳಿಗೆ ಸಾಂಪ್ರದಾಯಿಕವಾಗಿ ಇದ್ದ ಈ ಮೆಟ್ಟಿಲುಗಳನ್ನು ಹಳೆಯ ಕಾಲದಲ್ಲಿ ಮಣ್ಣು, ಮರ, ಕಲ್ಲು, ಇಟ್ಟಿಗೆ ಇವುಗಳಿಂದ ಕಟ್ಟುತ್ತಿದ್ದರು. ಈಗ ಪ್ರಬಲಿತ ಕಾಂಕ್ರೀಟಿನಿಂದಲೂ ಉಕ್ಕಿನಿಂದಲೂ ಕಟ್ಟುತ್ತಾರೆ. ಪೂರ್ವ ನಿರ್ಮಿತ ಕಾಂಕ್ರೀಟಿನ ಮೆಟ್ಟಲುಗಳನ್ನು ಕಲ್ಲಿನ ಮೆಟ್ಟಲುಗಳಂತೆಯೇ ಮಾಡಿ ಜೋಡಿಸುತ್ತಾರೆ. ಉಕ್ಕಿನ ಇಲ್ಲವೆ ಕಬ್ಬಿಣದ ಮೆಟ್ಟಲುಗಳನ್ನು ಸಾಮಾನ್ಯವಾಗಿ ಕಟ್ಟಡದೊಳಗೆ ಇಡುವುದಿಲ್ಲ. ಬೆಂಕಿಯೇನಾದರೂ ಬಿದ್ದರೆ ಕಾರ್ಖಾನೆಗಳಲ್ಲಿಯೂ ಕಚೇರಿಗಳಲ್ಲಿಯೂ ತಪ್ಪಿಸಿಕೊಂಡು ಹೋಗುವುದಕ್ಕೆ ಹೊರಗಡೆ ಇವನ್ನು ಇಟ್ಟಿರುತ್ತಾರೆ. ಮಹಡಿಯ ಮೆಟ್ಟಲುಗಳ ಸಂವಿಧಾನದಲ್ಲಿ ಏರುವಾಗಿನ ಶ್ರಮವನ್ನು ಗಣನೆಗೆ ತೆಗೆದುಕೊಳ್ಳಬೇಕು. ಈ ವಿಚಾರದಲ್ಲಿ ಕೆಲವು ಸಾಂಪ್ರದಾಯಿಕ ನಿಯಮಗಳಿವೆ. ಯಾವಾಗಲೂ ಮೆಟ್ಟಲಿನ ಅಗಲಕ್ಕೂ ನಿಲುಪಟ್ಟಿಯ ಎತ್ತರಕ್ಕೂ ಒಂದು ಸಂಬಂಧವಿರಬೇಕು. ವಾಸದ ಮನೆಗಳಿಗೆ ಅನ್ವಯಿಸುವ ಒಂದು ಕ್ರಮದಲ್ಲಿ ಅಂಗುಲಗಳಲ್ಲಿ ಇವೆರಡನ್ನೂ ಗುಣಿಸಿದರೆ 66 ಬರಬೇಕು. ಎಂದರೆ ಮೆಟ್ಟಲುಗಳ ಎತ್ತರ 152 ಮಿಮೀ ಇದ್ದರೆ ಅಗಲ 279 ಮಿಮೀ ಇರಬೇಕು.
ಎತ್ತರವಾದ ಮಹಡಿಗಳನ್ನು ಹತ್ತುವಾಗ ಶ್ರಮ ಕಡಿಮೆಯಾಗಲು ಮಧ್ಯೆಮಧ್ಯೆ ನಿಲ್ಲುವುದಕ್ಕೆ ಅವಕಾಶ ಬೇಕು. ಮೆಟ್ಟಲುಗಳು ಪಕ್ಕಕ್ಕೆ ಕಿರಿದಾಗಲೂ ಸಂಪುರ್ಣವಾಗಿ ದಿಕ್ಕನ್ನು ಬದಲಿಸಿದಾಗಲೂ ಅಗಲವಾದ ಜಾಗ ಬಿಡಬೇಕು. ಜಾಗ ಸಾಲದೆ ಹೋದಾಗ ಸುತ್ತು ಮೆಟ್ಟಲುಗಳನ್ನು ಉಪಯೋಗಿಸುತ್ತಾರೆ. ಆದರೆ ಇದು ಅನುಕೂಲವಲ್ಲ. ಒಂದು ಮೆಟ್ಟಲು ಸಾಲಿನಲ್ಲಿ ಎಲ್ಲ ಮೆಟ್ಟಲುಗಳೂ ತಿರುಗುತ್ತಲೇ ಹೋದರೆ ಅದನ್ನು ತಿರುಗುವ ಮೆಟ್ಟಲು ಅಥವಾ ತಿರುವು ಮೆಟ್ಟಲು ಎನ್ನುತ್ತಾರೆ. ಇದನ್ನು ಕಬ್ಬಿಣದಿಂದ ತಯಾರು ಮಾಡುವುದು ರೂಢಿ.
ಈಗ ಕಚೇರಿಗಳಲ್ಲಿಯೂ ವಾಣಿಜ್ಯದ ಕಟ್ಟಡಗಳಲ್ಲಿಯೂ ಹತ್ತಾರು ಮಹಡಿಯ ಮನೆಗಳಲ್ಲಿಯೂ ಮೆಟ್ಟಲುಗಳೇನೋ ಇದ್ದರೂ ಅವಕ್ಕೆ ಎರಡನೆಯ ಸ್ಥಾನ ಬಂದಿದೆ. ವಿದ್ಯುತ್ತಿನಿಂದ ಚಲಿಸುವ ಎತ್ತುಗೆಗಳಿಗೆ ಮೊದಲನೆಯ ಸ್ಥಾನ ಬಂದಿದೆ. ಇನ್ನೂ ಆಧುನಿಕವಾದ ಕ್ರಮ ಚಲಿಸುವ ಮಹಡಿಯ ಮೆಟ್ಟಲು .
ತೆರೆದು ಹಾಕಿ ಮಾಡುವ ಹಾಗಿರುವ ಪ್ರತಿಯೊಂದು ಕಿಟಕಿಯಲ್ಲಿಯೂ ಒಂದು ಚೌಕಟ್ಟು, ತೆರೆಯುವ ಬಾಗಿಲುಗಳೂ ಇರಬೇಕು. ಚೌಕಟ್ಟಿನಲ್ಲಿ ಬಾಗಿಲುಗಳು ಪಕ್ಕಕ್ಕೆ ತೆರೆಯುವುದು ಸಾಂಪ್ರದಾಯಿಕ ಕ್ರಮ. ಈಚೆಗೆ ಕಿಟಕಿಗಳ ಬಾಗಿಲು ಚೌಕಟ್ಟಿನಲ್ಲಿ ಮೇಲಕ್ಕೂ ಕೆಳಕ್ಕೂ ಸರಿಯುವಂತೆ ಮಾಡುತ್ತಾರೆ ರೈಲ್ವೆಗಾಡಿಗಳಲ್ಲಿ ಮೊದಲಿನಿಂದಲೂ ಈ ನಮೂನೆಯ ಕಿಟಕಿಗಳು ಉಪಯೋಗದಲ್ಲಿವೆ. ಕಿಟಕಿಗಳ ಜಾರುಕದ ಚೌಕಟ್ಟುಗಳನ್ನು ಮೇಲುಗಡೆ ಹಗ್ಗಗಳಿಂದಲೋ ಸರಪಳಿಗಳಿಂದಲೋ ತೂಗುಹಾಕಿ ಅವುಗಳ ತೂಕವನ್ನು ಚೌಕಟ್ಟಿನಲ್ಲಿ ನೇತಾಡುವ ಸೀಸದ ಭಾರಗಳಿಂದ ಸಮತೂಕ ಮಾಡುವುದೂ ಒಂದೂ ಕ್ರಮ. ಇದಲ್ಲದೆ ಅಡ್ಡಗಲವಾಗಿ ಬಾಗಿಲುಗಳು ಸರಿದಾಡುವಂತೆಯೂ ಮಾಡುತ್ತಾರೆ.
ಕಿಟಕಿಯ ಬಾಗಿಲುಗಳನ್ನು ಮರ, ಗಾಜು, ಇವುಗಳಿಂದ ಸಾಮಾನ್ಯವಾಗಿ ಮುಚ್ಚುತ್ತಾರೆ. ಈಚೆಗೆ ಅನೇಕ ಹಗುರವಾದ ಹಲಗೆಗಳು ರೂಢಿಗೆ ಬಂದಿವೆ. ಈ ವಿಭಾಗದಲ್ಲಿ ಇನ್ನೂ ಸಂಶೋಧನೆಗಳು ನಡೆಯುತ್ತಲೇ ಇವೆ. ಇವನ್ನು ಬೇರೆ ಬೇರೆ ವ್ಯಾಪಾರೀ ನಾಮಗಳಿಂದ ಕರೆಯುತ್ತಾರೆ. ತಿರುಗುವ ಕಿಟಕಿಯನ್ನು ಮರದ ಚೌಕಟ್ಟಿನಲ್ಲಿ ಪಕ್ಕಗಳಲ್ಲಿ ತೂಗುಹಾಕಿ ಒಳಕ್ಕೂ ಹೊರಕ್ಕೂ ತೆರೆಯುವ ಹಾಗೆ ಮಾಡುತ್ತಾರೆ. ಹೊರಗೆ ತೆರೆದರೆ ಮಳೆಯ ನೀರು ಒಳಗೆ ಬರುವುದಿಲ್ಲ.
ಬಾಗಿಲುಗಳು ಮುಚ್ಚಿದ್ದಾಗ ಮೇಲಿನಿಂದ ಗಾಳಿ ಮನೆಯೊಳಕ್ಕೆ ಬರುವ ಹಾಗೆ ಅವುಗಳ ಮೇಲೆಯೂ ಅಡ್ಡ ಕಿಟಕಿಗಳನ್ನಿಟ್ಟಿರುತ್ತಾರೆ. ಈ ಕಿಟಕಿಗಳು ಮೇಲುಗಡೆ ಬಂಧಿತವಾಗಿದ್ದು ಹೊರಗಡೆಗೆ ತೆರೆಯುತ್ತವೆ.
ದೊಡ್ಡ ಕಿಟಕಿಗಳ ಬಾಗಿಲುಗಳು ಹೊರಗಡೆಯಾದರೂ ತೆರೆಯಬಹುದು. ಒಳಗಡೆಯಾದರೂ ತೆರೆಯಬಹುದು. ಉಷ್ಣದೇಶಗಳಲ್ಲಿ ಹೊರಗಡೆ ತೆರೆಯುವುದೇ ಅನುಕೂಲ. ಕಿಟಕಿಗಳ ಗಾಜುಗಳು ಪಾರದರ್ಶಕವಾಗಿರಬಹುದು ಇಲ್ಲವೆ ಅಪಾರದರ್ಶಕ ವಾಗಿರಬಹುದು.
ಉಕ್ಕಿನ ಕಿಟಕಿಗಳನ್ನು ಈಗ ಮೇಲುಗಡೆಯೂ ಕೆಳಗಡೆಯೂ ಚೌಕಟ್ಟಿನಲ್ಲಿ ಭದ್ರಮಾಡಿ ತಿರಗಣೆ ಕಿಟಕಿಗಳ ಹಾಗೆ ಎಲ್ಲೆಲ್ಲಿಯೂ ಉಪಯೋಗಿಸುತ್ತಿದ್ದಾರೆ. ಈ ಕಿಟಕಿಗಳ ಉಕ್ಕಿಗೆ ತುಕ್ಕು ಹಿಡಿಯದ ಹಾಗೆ ಆಗಾಗ ಬಣ್ಣವನ್ನು ಬಳಿಯುತ್ತಿರಬೇಕು. ಮರದ ಕಿಟಕಿಗಳಿಗೂ ಹೊರಗಡೆ ಬಣ್ಣವನ್ನು ಹಚ್ಚಿ ಒಳಗಡೆ ವಾರ್ನೀಸು ಇಲ್ಲವೇ ಪಾಲಿಷ್ ಮಾಡುತ್ತಾರೆ. ಅಲ್ಯುಮಿನಿಯಮಿನಿಂದಲೂ ಪ್ಲಾಸ್ಟಿಕ್ಕಿನಿಂದಲೂ ಈಚೆಗೆ ಕಿಟಕಿಗಳು ತಯಾರಾಗುತ್ತಿವೆ.
ಒಳಗೋಡೆ ಉಷ್ಣವಾಹಕವಾಗಿದ್ದರೆ ಕಂಬಳಿಯನ್ನೋ ಗಾಜಿನ ಉಣ್ಣೆಯನ್ನೋ ಗೋಡೆಗೆ ತಾಗಿಸಬೇಕು. ಆದರೆ ಗೋಡೆಯನ್ನು ಇಟ್ಟಿಗೆಯಿಂದಲೋ ಕಲ್ಲಿನಿಂದಲೋ ಕಟ್ಟಿದ್ದರೆ ಈ ಎಚ್ಚರಿಕೆ ಬೇಕಾಗಿಲ್ಲ. ಹಾಗಿಲ್ಲದೆ ಹೋದರೆ ಮರಳೂ ದೂಳೂ ಇಲ್ಲದೆ ಇರುವ ಗೂಡುಗೂಡಾದ ಕಾಂಕ್ರೀಟಿನಿಂದ ಒಳಗೋಡೆಯನ್ನು ಕಟ್ಟಬಹುದು.
ಒಂದು ದೊಡ್ಡ ಕಟ್ಟಡವನ್ನು ಕಟ್ಟುವ ಯೋಜನೆಯೂ ಅದಕ್ಕೆ ಆವಶ್ಯವಾದ ವ್ಯವಸ್ಥೆಯೂ ಕೆಲಸಗಾರರು ನಿವೇಶನದ ಹತ್ತಿರಕ್ಕೆ ಬರುವುದಕ್ಕೆ ಬಹಳ ಮುಂಚೆ ಪ್ರಾರಂಭವಾಗುತ್ತದೆ. ಭೂಮಿಯನ್ನು ಮೊದಲು ಮೋಜಣಿ ಮಾಡಿ ಮಣ್ಣಿನ ಗುಣವನ್ನು ಪರೀಕ್ಷಿಸಿದ ಮೇಲೆ ಪೀಠಿಕಾ ರೂಪವಾಗಿ ವಿನ್ಯಾಸಗಳನ್ನೂ ಅಂದಾಜುಗಳನ್ನು ತಯಾರಿಸಬೇಕು. ಕಟ್ಟಡವನ್ನು ಕಟ್ಟಲು ನಗರಸಭೆಯ ಅನುಮತಿಬೇಕು. ನಗರದ ಚರಂಡಿಯ ವ್ಯವಸ್ಥೆ ಮತ್ತು ನೀರಿನ ಸರಬರಾಜನ್ನು ಹೊಂದಿಸಿಕೊಳ್ಳಬೇಕು. ಆ ಕಟ್ಟಡದ ಪ್ರತಿಯೊಂದು ಭಾಗವೂ ತನ್ನ ಮೇಲೆ ಬೀಳುವ ಸ್ಥಾವರ ಮತ್ತು ಜಂಗಮ ಭಾರವನ್ನು ತಡೆಯಬಹುದೆಂದು ಇಂಜಿನಿಯರಿಗೆ ಮನದಟ್ಟಾದ ಮೇಲೆ ಅಖೈರಾಗಿ ನಕ್ಷೆಯನ್ನೂ ಲೆಕ್ಕಾಚಾರಗಳನ್ನೂ ತಯಾರಿಸಬೇಕು. ಒಂದೊಂದು ಭಾಗದಲ್ಲಿಯೂ ಉಪಯೋಗಿಸಬೇಕಾದ ಸಾಮಗ್ರಿಗಳನ್ನು ನಿರ್ಧರಿಸಿದ ಮೇಲೆ ಪ್ರತಿಯೊಂದಕ್ಕೂ ಬೇಕಾಗುವ ಸಾಮಗ್ರಿಗಳ ಪ್ರಮಾಣವನ್ನೂ ಅವಶ್ಯವಾದ ಜನಸಹಾಯವನ್ನೂ ಲೆಕ್ಕ ಹಾಕಬೇಕು. ಕೊನೆಯಲ್ಲಿ ಗುತ್ತಿಗೆದಾರರಿಂದ ದರಖಾಸ್ತು ತರಿಸಿ ದರ ಮತ್ತು ಕೆಲಸನಿರ್ವಹಣೆ ಸಮರ್ಪಕವಾಗಿರುವವರಿಗೆ ಕೆಲಸ ಕೊಡಬೇಕಾಗುತ್ತದೆ.
ಕೆಲಸವನ್ನು ಮಾಡಲು ಒಪ್ಪಿಕೊಂಡ ಗುತ್ತಿಗೆದಾರರಿಗೂ ಪುರ್ವಭಾವಿಯಾದ ಕೆಲಸ ಬೇಕಾದಷ್ಟು ಇರುವುದು. ಕಟ್ಟಡವನ್ನು ಸಂವಿಧಾನ ಮಾಡಿದ ಇಂಜಿನಿಯರಿನೊಂದಿಗೆ ಕುಳಿತು ಕಟ್ಟಡದ ಕಾರ್ಯಕ್ರಮವನ್ನು ನಿರ್ಧರಿಸಿಕೊಳ್ಳಬೇಕು. ಬೇಕಾದ ಸಾಮಾನುಗಳಿಗೆ ಏರ್ಪಾಡು ಮಾಡಬೇಕು. ಭೂಮಿಯನ್ನು ಅಗೆಯುವುದಕ್ಕೂ ಅಗೆದ ಮಣ್ಣನ್ನು ಸಾಗಿಸುವುದಕ್ಕೂ ಬೇಕಾಗುವ ಯಂತ್ರಗಳು, ಒಂದೊಂದು ಘಟ್ಟದಲ್ಲಿಯೂ ಬೇಕಾಗುವ ಕೆಲಸಗಾರರು-ಇವಕ್ಕೆಲ್ಲ ಏರ್ಪಾಡು ಮಾಡಬೇಕು.
ಇವು ಕಟ್ಟಡವನ್ನು ವಿಭಾಗಗಳಾಗಿ ವಿಂಗಡಿಸುತ್ತವೆ. ಇವುಗಳಲ್ಲಿ ಎರಡು ವಿಧ. ಕೇವಲ ಜಾಗವನ್ನು ವಿಭಾಗಿಸತಕ್ಕವು, ಜೊತೆಗೆ ಕಟ್ಟಡದ ಒಂದು ಭಾಗವನ್ನು ಹೊರತಕ್ಕವು. ಮೊದಲನೆಯ ನಮೂನೆಯಲ್ಲಿ ಮರದ ಚೌಕಟ್ಟು, ಅಲ್ಯೂಮಿನಿಯಂ ಚೌಕಟ್ಟು ಹೆಚ್ಚಾಗಿ ಬಳಕೆಯಲ್ಲಿದೆ. ಇದರ ಅನುಕೂಲವೇನೆಂದರೆ ಯಾವ ಅಡಿಪಾಯವೂ ಇಲ್ಲದೆ ಇದನ್ನು ನೆಲದ ಮೇಲೆ ಇಡಬಹುದು. ಕಾಂಕ್ರೀಟಿನ ಚಪ್ಪಡಿಗಳೂ ಬಳಕೆಯಲ್ಲಿವೆ. ಎರಡನೆಯ ನಮೂನೆಯ ಅಡ್ಡಗೋಡೆಯಲ್ಲಿ ಅದು ಮೇಲಿನ ಮಹಡಿಯ ಭಾರವನ್ನು ಹೊರಬಲ್ಲುದೇ ಎಂಬುದು ಮಾತ್ರ ಮುಖ್ಯ ಪ್ರಶ್ನೆ. ಕಲ್ಲಿನ ಜಲ್ಲಿಗೆ ಬದಲಾಗಿ ಹಗುರವಾದ ಕುಲುಮೆಯ ಕಿಟ್ಟವನ್ನೂ ಪುಡಿಮಾಡಿದ ಇಟ್ಟಿಗೆಯನ್ನೂ ಉಪಯೋಗಿಸಿ ಕಾಂಕ್ರೀಟಿನ ದಿಮ್ಮಿಗಳನ್ನು 75 ಮಿಮಿ. ದಪ್ಪದವರೆಗೆ ಗಟ್ಟಿಯಾಗಿಯೂ ಹೆಚ್ಚಿನ ದಪ್ಪವಿದ್ದರೆ ಟೊಳ್ಳಾಗಿಯೂ 457 ಮಿಮೀ ಉದ್ದ, 229 ಮಿಮೀ ಅಗಲದಲ್ಲಿ ತಯಾರು ಮಾಡಿ ಇಟ್ಟಿಗೆಯ ಕಟ್ಟಡದ ಹಾಗೆ ಕಟ್ಟಿ ಎರಡು ಮುಖಗಳಲ್ಲಿಯೂ ಗಿಲಾವು ಮಾಡಿ ಅಡ್ಡಗೋಡೆಗಳನ್ನು ಕಟ್ಟಬಹುದು. ಚೌಕಟ್ಟಿನ ಅಡ್ಡಗೋಡೆಗಳು: ಕೆಳಗಡೆ ಒಂದು ಮರದ ಪಟ್ಟಿಯನ್ನು ಮೇಲುಗಡೆಯ ಪಟ್ಟಿಗೆ ಲಂಬವಾದ ಪಟ್ಟಿಗಳಿಂದ ಚೌಕಟ್ಟಿನ ಹಾಗೆ ಸೇರಿಸಿ ನಡುವೆ ಕಲ್ನಾರು ಸಿಮೆಂಟಿನ ಹಾಳೆ, ನಾರಿನ ಹಲಗೆಗಳು ಮರದ ದಬ್ಬೆ ಇವುಗಳ ಹಲಗೆಗಳನ್ನು ಮೊಳೆಗಳಿಂದಲೋ ತಿರುಪುಗಳಿಂದಲೋ ಜೋಡಿಸಬಹುದು.
ಕಟ್ಟಡ ಮಾಡು ಮತ್ತು ಗೋಡೆಗಳಿಂದ ನಿರ್ಮಿಸಲ್ಪಟ್ಟ ರಚನೆಗಳನ್ನು ಕಟ್ಟಡ ಎನ್ನುತ್ತೇವೆ.ವಾಸ್ತುಶಾಸ್ತ್ರ, ನಿರ್ಮಾಣ , ಯಂತ್ರವಿಜ್ಞಾನ ಮತ್ತು ಸ್ಥಿರಾಸ್ತಿ ಅಭಿವೃದ್ಧಿಗಳಲ್ಲಿ ಕಟ್ಟಡ ಶಬ್ದವು ಯಾವುದೇ ಅನುಕೂಲ ಅಥವಾ ನಿರಂತರ ಅನುಭೋಗಕ್ಕಾಗಿ ಆಧಾರ ಅಥವಾ ಆಶ್ರಯ ನೀಡಲು ಬಳಸಲಾಗುವ ಅಥವಾ ಉದ್ದೇಶಿಸಲಾದ ಯಾವುದೇ ಮಾನವ ನಿರ್ಮಿತ ರಚನೆಯನ್ನು ನಿರ್ದೇಶಿಸುತ್ತದೆ.ವಸತಿಗೃಹಗಳು, ದಾಸ್ತಾನು ಮಳಿಗೆಗಳು, ವಿವಿಧ ಸಂಘ ಸಂಸ್ಥೆಗಳ ಕಚೇರಿಗಳು ಮುಂತಾದುವೆಲ್ಲವೂ ಕಟ್ಟಡಗಳೇ. ಒಂದು ಕಟ್ಟಡದ ಪ್ರಧಾನಾವಶ್ಯಕತೆಗಳು ಎರಡು-ರಚನಾತ್ಮಕವಾಗಿ ಅದು ಭದ್ರವಾಗಿರಬೇಕು ಮತ್ತು ಹವೆ ಬೆಂಕಿ ನೀರು ಕಳ್ಳಕಾಕರು ಮುಂತಾದ ಪ್ರತಿಬಲಗಳ ವಿರುದ್ಧ ರಕ್ಷಣೆ ಒದಗಿಸಬೇಕು. ಇಂಥ ಕಟ್ಟಡವನ್ನು ಆದಷ್ಟು ಮಿತವ್ಯಯದಿಂದ ರಚಿಸುವುದು ಕಟ್ಟಡ ಉದ್ಯಮದ ಕೆಲಸ. ಇದಕ್ಕೆ ಒಪ್ಪ ಓರಣ ನೀಡುವುದು ಕಲೆಗಾರಿಕೆ. ಕಟ್ಟಡ ರಚನೆಯಲ್ಲಿ ಕನಿಷ್ಠ ಪ್ರಯತ್ನದಿಂದ ಗರಿಷ್ಠ ದಕ್ಷತೆಯನ್ನು ಸಾಧಿಸುವುದೇ ಮಿತವ್ಯಯ ಅಥವಾ ಹಳತು-ಬಳಸಿದ ವಸ್ತುಗಳು ಗರಿಷ್ಠ ಉಪಯುಕ್ತತೆಯನ್ನು ಕೊಡಬೇಕು; ಪ್ರಯುಕ್ತಿಸಿದ ಜನಬಲ ಗರಿಷ್ಠ ಫಲಿತಾಂಶವನ್ನು ನೀಡಬೇಕು. ಎಂದರೆ ಕೆಲಸಗಾರರ ಮತ್ತು ವಸ್ತುಗಳ ಸಮರ್ಪಕ ಸಮನ್ವಯವೇ ಕಟ್ಟಡದ ಉದ್ಯಮದಲ್ಲಿ ಮಿತವ್ಯಯ.
ಈಗಿನ ಕಟ್ಟಡಗಳ ನೆಲದಲ್ಲಿ ಸೌಕರ್ಯದ ದೃಷ್ಟಿಯಿಂದ ಪರಿಷ್ಕರಣಗಳಾಗುತ್ತಿವೆ. ಕಲ್ಲಿನ ಇಲ್ಲವೆ ಮಣ್ಣಿನ ನೆಲವೇ ಮೊನ್ನೆ ಮೊನ್ನೆಯ ವರೆಗೆ ಸಾಕಾಗಿತ್ತು. ಆಮೇಲೆ ಇಟ್ಟಿಗೆಯ ನೆಲ ಬಂತು. ಭೂಮಿಯ ತೇವ ಮನೆಯ ನೆಲದ ಮೇಲೆ ಒಸರುವುದನ್ನು ತಡೆಯುವುದಕ್ಕಾಗಿ ಮರದ ತೊಲೆಗಳ ಮೇಲೆ ಹಾಸಿದರು. ಅನಂತರ ಕೆಳಗಡೆ ಗಟ್ಟಿಯಾದ ನೆಲದ ಮೇಲೆ ತಂಡಿಯನ್ನು ತಡೆಯುವ ಪದರವೂ ಅದರ ಮೇಲೆ ಕಾಂಕ್ರೀಟೊ ಬಂದಮೇಲೆ ಸುಮಾರಾಗಿ ಅನುಕೂಲವಾದ ನೆಲ ದೊರೆತ ಹಾಗಾಯಿತು.
ಸಾರ್ವಜನಿಕ ಕಟ್ಟಡಗಳು, ಅಂಗಡಿಗಳೂ, ಕಚೇರಿಗಳು ಮತ್ತು ವಾಸದ ಮನೆಗಳಲ್ಲಿ ಕಾಂಕ್ರಿಟ್ ನೆಲದ ಮೇಲ್ಮೈಯ ಪರಿಷ್ಕರಣ ಮುಖ್ಯವಾಗುತ್ತಿದೆ. ಅನೇಕ ವರ್ಷಗಳಿಂದಲೂ ಮರ, ಹಂಚುಗಳು, ಟೆರಾಸೊ ಮತ್ತು ಅಮೃತಶಿಲೆಯ ನೆಲಗಳು ಉಪಯೋಗದಲ್ಲಿವೆ. ಬೇಗ ಸವೆಯದೆ ಇರುವುದು, ಜಾರದೆ ಇರುವುದು, ಕಟ್ಟುವುದಕ್ಕೂ ರಿಪೇರಿಯಲ್ಲಿ ಇಡುವುದಕ್ಕೂ ತಗಲುವ ಖರ್ಚು-ಇವನ್ನು ಗುರಿಯಾಗಿಟ್ಟುಕೊಂಡು ಈ ಪರಿಷ್ಕರಣಗಳ ಮೇಲೆಯೇ ಅಪಾರವಾದ ಸಂಶೋಧನೆಗಳು ನಡೆದಿವೆ. ಅಸ್ಫಾಲ್ಟ್‌, ಕಾರ್ಕ್, ರಬ್ಬರ್, ಇವು ಹಂಚುಗಳ ಮತ್ತು ತಗಡುಗಳ ರೂಪದಲ್ಲಿ ಜನಪ್ರಿಯವಾಗುತ್ತಿವೆ. ಗಟ್ಟಿಮರವೂ ಪದರದ ಮರವೂ ಇನ್ನೊಂದು ಕಡೆ ಉಪಯೋಗವಾಗುತ್ತಿವೆ.
ಮೇಲುಗಡೆ ಮೆದುವಾದ ಅಥವಾ ಜೌಗಿನ ನೆಲವಿದ್ದು ಸುಮಾರಾಗಿ ಕೆಳಗಡೆ ಭಾರವನ್ನು ಹೊರುವ ಮಣ್ಣಿದ್ದ ಕಡೆ ಇದನ್ನು ಉಪಯೋಗಿಸುತ್ತಾರೆ. ದೊಡ್ಡ ಕಟ್ಟಡಗಳ ಅಡಿಪಾಯಗಳಲ್ಲಿ ಚಚ್ಚೌಕವಾಗಿ ದಸಿಗಳನ್ನು ಪ್ರಬಲಿತ ಕಾಂಕ್ರೀಟಿನಿಂದ ಮಾಡಿ ತುದಿಗೆ ಉಕ್ಕಿನ ಕವಚವನ್ನು ಹಾಕಿ ಯಂತ್ರಗಳಿಂದ ಹೊಡೆದು ಬೇಕಾದ ಆಳಕ್ಕೆ ಇಳಿಸುತ್ತಾರೆ. ಈ ಯಂತ್ರ ದಸಿಯ ಚೌಕಟ್ಟಿನ ಮೇಲೆ ಭಾರಿ ಸುತ್ತಿಗೆಯ ಹಾಗೆ ತನ್ನ ತೂಕದಿಂದಲೇ ಕೆಳಕ್ಕೆ ಬಿದ್ದು ಅದನ್ನು ಮಣ್ಣಿನಲ್ಲಿ ಇಳಿಸುತ್ತದೆ. ಕಾಂಕ್ರೀಟು ಬರುವುದಕ್ಕೆ ಮುಂಚೆ ಮರದ ದಸಿಗಳನ್ನು ಉಪಯೋಗಿಸುತ್ತಿದ್ದರು. ದಸಿಗಳ ತಲೆಗಳ ಮೇಲೆ ಉಕ್ಕಿನ ಇಲ್ಲವೆ ಪ್ರಬಲಿತ ಕಾಂಕ್ರೀಟಿನ ತೊಲೆಗಳನ್ನು ಎಳೆದು ಅವುಗಳ ಮೇಲೆ ಕಟ್ಟಡದ ಭಾರವನ್ನು ಹೊರುವ ಗೋಡೆಗಳನ್ನು ಕಟ್ಟುತ್ತಾರೆ. ಇಂಥ ಅಡಿಪಾಯಕ್ಕೆ ಖರ್ಚು ಬಹಳ, ಬಹಳ ಬೆಲೆಬಾಳುವ ನೆಲದ ಮೇಲೆ ಕಟ್ಟುವ ವಾಣಿಜ್ಯದ ಕಟ್ಟಡಗಳಲ್ಲಿ ಮಾತ್ರ ಇದನ್ನು ಉಪಯೋಗಿಸುವರು.
ಇನ್ನೊಂದು ರೀತಿಯ ದಸಿಯ ಅಡಿಪಾಯದಲ್ಲಿ ಮಣ್ಣಿನಲ್ಲಿ ಯಂತ್ರಗಳಿಂದ ಬೇಕಾದ ಆಳದವರೆಗೂ ತೂತುಗಳನ್ನು ಕೊರೆದು ಅದರೊಳಗೆ ಪ್ರಬಲಿತ ಕಾಂಕ್ರೀಟನ್ನು ಸ್ಥಳದಲ್ಲಿಯೇ ತುಂಬುತ್ತಾರೆ.
ಬಾಗಿಲುಗಳನ್ನು ಮೂರು ಬಗೆಯಾಗಿ ವಿಂಗಡಿಸಬಹುದು. ಯಾವ ಸಾಮಗ್ರಿಯಿಂದ ಮಾಡಿದೆಯೋ ಅದನ್ನು ಹೇಳಬಹುದು -ಕಬ್ಬಿಣ, ಮರ, ಇತ್ಯಾದಿ ಮರದ ಬಾಗಿಲುಗಳನ್ನು ರಚನೆಯಲ್ಲಿ ಪುಟೀಪಿನಿಂದ ಇಲ್ಲವೆ ಚೌಕಟ್ಟಿನಿಂದ ಮಾಡಿರಬಹುದು. ಬಾಗಿಲುಗಳು ಹೊರಗಡೆ ತೆರೆಯಬಹುದು ಇಲ್ಲವೆ ಒಳಗಡೆ ತೆರೆಯಬಹುದು.
ಬಾಗಿಲುಗಳನ್ನು ಬಡಗಿಗಳು ಬೇಕುಬೇಕಾದ ಅಳತೆಗೆ ತಯಾರಿಸುತ್ತಾರೆ. ನಗರಗಳಲ್ಲಿ ಯಂತ್ರಗಳನ್ನು ಉಪಯೋಗಿಸಿ ಶಿಷ್ಟ ಆಯಾಮಗಳ ಅನುಸಾರ ಅವನ್ನು ತಯಾರಿಸಲಾಗುತ್ತದೆ. ಇಂಗ್ಲೆಂಡ್ ಮುಂತಾದ ದೇಶಗಳಲ್ಲಿ ಒಲೆಗಳ ಶಾಖದಲ್ಲಿ ಹದವಾಗಿ ಒಣಗಿಸಿದ ಮರದಿಂದ ಕ್ಲುಪ್ತವಾದ ಎತ್ತರ, ಅಗಲ ಮತ್ತು ದಪ್ಪದಲ್ಲಿ ದೊಡ್ಡ ರೀತಿಯಲ್ಲಿ ಕಾರ್ಖಾನೆಗಳಲ್ಲಿ ಇವನ್ನು ಮಾಡುತ್ತಾರೆ. ಬಾಗಿಲುಗಳಿಗೆ ಎರಡು ಹಾಳೆಗಳಿರಬಹುದು ಇಲ್ಲವೆ ಒಂದೇ ಹಾಳೆಯಿರಬಹುದು. ಈಚೆಗೆ ಲೋಹಕ ಬಾಗಿಲುಗಳು ಹೆಚ್ಚಾಗಿ ಬಳಕೆಗೆ ಬರುತ್ತಿವೆ. ಹೊರಗಿನ ಬಾಗಿಲುಗಳನ್ನು ಯಾವಾಗಲೂ ಅನೇಕ ಕಡೆ ಲೋಹದಿಂದಲೇ ತಯಾರಿಸುತ್ತಾರೆ.
ಮನೆಯನ್ನೂ ಕಟ್ಟುವ ಕಲೆ ಬೆಳೆಯುತ್ತಲೇ ಇದೆ. ಈ ವಿಚಾರದಲ್ಲಿ ಸಂಶೋಧನೆಗಳೂ ನಡೆಯತ್ತಲೇ ಇವೆ.
ಹೊರಗಡೆ ಇಟ್ಟಿಗೆಯ ಗೋಡೆಯನ್ನು ಕಟ್ಟಿ ನಡುವೆ ತೆರಪನ್ನು ಬಿಟ್ಟು ಒಳಗಡೆ ಕಾಂಕ್ರೀಟನ ಗೋಡೆಯನ್ನು ಕಟ್ಟುವುದು ದೊಡ್ಡ ನಗರಗಳಲ್ಲಿ ರೂಢಿಯಲ್ಲಿದೆ ಅಥವಾ ಕಾಂಕ್ರೀಟಿನ ಚೌಕಟ್ಟನ್ನು ಕಟ್ಟಿ ಮಧ್ಯೆ ಇಟ್ಟಿಗೆಯನ್ನೋ ಕಾಂಕ್ರೀಟನ ದಿಮ್ಮಿಗಳನ್ನೋ ತುಂಬಬಹುದು. ದಪ್ಪವಾದ ಕಾಂಕ್ರೀಟನ ಗೋಡೆಗಳ ಮೇಲೆ ಬರುವ ತೂಕವನ್ನು ತಡೆಯುವುಕ್ಕಾಗಿ ಅವನ್ನು ಸೂಕ್ತ ರೀತಿಯಲ್ಲಿ ಉಕ್ಕಿನಿಂದ ಭದ್ರಮಾಡುತ್ತಾರೆ. ಮರಳನ್ನೇ ಹಾಕದೆ ಹಗುರವಾದ ಗೂಡಿನ ಕಾಂಕ್ರೀಟಿನ ವಿಷಯವಾಗಿ ಸಂಶೋಧನೆ ನಡೆಯುತ್ತಿದೆ. ಇದರಲ್ಲಿ ಉಕ್ಕನ್ನಿಡುವುದಿಲ್ಲ. ಆದ್ದರಿಂದ ಬಲ ಕಡಿಮೆ. ಸಾಮಾನ್ಯವಾಗಿ ಒಂದು ಮಹಡಿಯ ಸಣ್ಣ ವಾಸದ ಮನೆಗಳಲ್ಲಿ ಈ ಸಾಮಗ್ರಿಯನ್ನು ಉಪಯೋಗಿಸುತ್ತಾರೆ.
ಪೂರ್ವ ನಿರ್ಮಿತ ಹೊಯ್ದ ಕಾಂಕ್ರೀಟಿನ ಚಪ್ಪಡಿಗಳನ್ನು ಒಂದು ಕ್ಲಪ್ತವಾದ ಉದ್ದ ಮತ್ತು ಅಳತೆಗೆ 51-152 ಮಿಮೀ ದಪ್ಪದವರೆಗೆ ತಯಾರಿಸಿ ಜೋಡಿಸಿ ಗೋಡೆಗಳನ್ನು ಕಟ್ಟುತ್ತಾರೆ. ಈ ಚಪ್ಪಡಿಯನ್ನು ಮಾಡುವಾಗ ಕಲ್ಲಿನ ಜಲ್ಲಿಯನ್ನು ಉಪಯೋಗಿಸುವುದಿಲ್ಲ. ಹಗುರವಾಗುವುದಕ್ಕಾಗಿ ನೊರಜು ಕಲ್ಲು, ಮರಳು ಮತ್ತು ಕಿಟ್ಟಗಳನ್ನು ಬಳಸುತ್ತಾರೆ. ಕೈಗಾರಿಕೆಗಳ ಕಟ್ಟಡಗಳಲ್ಲಿ ಒಂದೇ ರೀತಿಯ ಹಗುರವಾದ ಗೋಡೆಗಳು ಬೇಕಾಗುವ ಕಡೆ ಇಂಥ ಚಪ್ಪಡಿಗಳನ್ನು ಉಪಯೋಗಿಸಬಹುದು. ಹೆಚ್ಚಿನ ಬಲ ಬೇಕಾದರೆ ಮಧ್ಯೆ ಪ್ರಬಲಿತ ಕಾಂಕ್ರೀಟಿನ ಕಂಬಗಳನ್ನು ಉಪಯೋಗಿಸಬೇಕಾಗುತ್ತದೆ.
ಕಟ್ಟಡದ ಜಾಗದಲ್ಲಿ ಜೌಗಿದ್ದರೆ ಇಲ್ಲವೆ ತುಂಬಿದ ಮಣ್ಣಿದ್ದರೆ ಈ ಮಾದರಿಯನ್ನು ಉಪಯೋಗಿಸುತ್ತಾರೆ. ಮೇಲೆ ಬರುವ ತೂಕದಿಂದ ಕೆಳಗಿನ ಮಣ್ಣು ಹೆಚ್ಚು ಕಡಿಮೆಯಾಗಿ ಕೆಳಕ್ಕೆ ಇಳಿದರೂ ಅಥವಾ ಚಲಿಸಿದರೂ ಇಡೀ ಕಟ್ಟಡವನ್ನು ಹೊರುವ ಹಾಗೆ ಈ ಅಡಿಪಾಯವನ್ನು ಸಂವಿಧಾನಮಾಡಿ ಪ್ರಬಲಿತ ಕಾಂಕ್ರೀಟಿನಿಂದ ಕಟ್ಟಿರುತ್ತಾರೆ. ಸಮುದ್ರವನ್ನು ಆಚೆಗೆ ನೂಕಿ ಬಿಡಿಸಿಕೊಂಡ ನೆಲದ ಮೇಲೆ ಇದನ್ನು ಉಪಯೋಗಿಸುವುದು ರೂಢಿ. ವಾಸದ ಮನೆಗೂ ಇತರ ಸಣ್ಣ ಕಟ್ಟಡಗಳಿಗೂ ಈ ನಮೂನೆ ದುಬಾರಿಯಾಗುತ್ತದೆ.
ಗೋಡೆಗಳಿಗೂ ಮಾಳಿಗೆಗಳಿಗೂ ಗಾರೆಯಿಂದ ಗಿಲಾವು ಮಾಡುತ್ತಾರೆ. ಸಾಮಾನ್ಯವಾಗಿ ಗಿಲಾವನ್ನು ಎರಡು ಅಥವಾ ಮೂರು ಪದರುಗಳಲ್ಲಿ ಹಾಕುತ್ತಾರೆ. ಗೋಡೆಗಳ ಮೂಲೆಗಳ ಗಿಲಾವಿನ ಕಾರ್ನೀಸುಗಳನ್ನು ಮಾಲುಗಳನ್ನಿಟ್ಟು ಮುಗಿಸುತ್ತಾರೆ. ಇದು ಕುಶಲಕಲೆ. ಮನೆಗಳಿಗೆ ಹೊರಗಡೆ ಒರಟಾಗಿ ಸಿಮೆಂಟ್ ಗಾರೆಯಿಂದ ಗಿಲಾವು ಮಾಡಿದಾಗ ಮೊದಲು ಸಿಮೆಂಟನ್ನು ತೆಳುವಾಗಿ ಹೊಡೆದು ಗಟ್ಟಿಯಾಗುವುದಕ್ಕೆ ಬಿಡುತ್ತಾರೆ. ಆಮೇಲೆ ಅದನ್ನು ಕೊಂಚ ಕೆರೆದು ಮತ್ತೆ ಸಿಮೆಂಟ್ ಗಾರೆಯನ್ನು ಹಾಕಿ ಮುಗಿಸುತ್ತಾರೆ.
ಇದೇ ಸಾಮಾನ್ಯವಾದ ಮಾದರಿ. ಕಟ್ಟಡದ ಭಾರವನ್ನು ಹೊರುವ ಗೋಡೆಗಳ ಸಾಲಿನಲ್ಲಿ ಅಗೆದು ಗುಂಡಿಗಳ ತಳದಲ್ಲಿ ಕಾಂಕ್ರೀಟನ್ನು ತುಂಬುತ್ತಾರೆ. ಕಾಂಕ್ರೀಟಿನ ಆಳ, ಅಗಲ ಮತ್ತು ದಪ್ಪ-ಇವು ಕೆಳಮಣ್ಣು ಮತ್ತು ಕಟ್ಟಡದ ತೂಕಗಳನ್ನವಲಂಬಿಸಿವೆ. ಮಣ್ಣು ಮೆದುವಾಗಿರುವ ಕಡೆ ಪ್ರಬಲಿತ ಕಾಂಕ್ರೀಟನ್ನು ಅಳವಡಿಸುವುದರಿಂದ ಆಳವಾಗಿ ಅಡಿಪಾಯದಲ್ಲಿ ಅಗೆಯುವುದು ತಪ್ಪುತ್ತದೆ. ತುಂಬುವ ಕಾಂಕ್ರೀಟೂ ಕಡಿಮೆಯಾಗುತ್ತದೆ.
ಕಟ್ಟಡದ ತೂಕ ಅಡಿಪಾಯದ ಮೇಲೆ ಒಂದೇ ಸಮಯವಾಗಿ ಹರಡಿರುವುದಕ್ಕೆ ಬದಲಾಗಿ ಕೆಲವು ಜಾಗಗಳಲ್ಲಿ ಮಾತ್ರವೇ ಕೇಂದ್ರೀಕರಿಸುವ ಕಡೆ ಈ ನಮೂನೆಯನ್ನು ಉಪಯೋಗಿಸುತ್ತಾರೆ. ತಳದಲ್ಲಿ ಸಿಕ್ಕುವ ಮಣ್ಣಿನ ಭಾರವನ್ನು ಹೊರುವ ಸಾಮರ್ಥ್ಯ ಸ್ಥಳದಿಂದ ಸ್ಥಳಕ್ಕೆ ಸೇತುವೆಯ ಅಡಿಪಾಯದಲ್ಲಿರುವ ಹಾಗೆ ಬದಲಾಯಿಸಬಹುದಾದ್ದರಿಂದ ಇವುಗಳ ಸಂವಿಧಾನದಲ್ಲಿಯೂ ಕಟ್ಟಡದಲ್ಲಿಯೂ ಹೆಚ್ಚಿನ ಜಾಗರೂಕತೆ ಬೇಕಾಗುತ್ತದೆ.
ಕಟ್ಟಡ ಮತ್ತು ಅದರ ಅಡಿಪಾಯದ ಸಂವಿಧಾನ ತಳದ ಮಣ್ಣಿನ ಸ್ವಭಾವವನ್ನೂ ನೆಲದ ಇಳಿಜಾರನ್ನೂ ಅವಲಂಬಿಸಿವೆ. ಸಾಮಾನ್ಯವಾಗಿ ಕಟ್ಟಡದ ಗೋಡೆಗಳ ಕೆಳಗಡೆ ನೀರು ಇಳಿಯದಂಥ ಗಟ್ಟಿಯಾದ ನೆಲ ಸಿಕ್ಕುವವರೆಗೂ ಅಗೆಯಬೇಕು. ವಿಶೇಷ ಸಂದರ್ಭಗಳಲ್ಲಿ ಅಡಿಪಾಯಗಳನ್ನು ನಾಲ್ಕು ನಮೂನೆಗಳಾಗಿ ವಿಂಗಡಿಸಬಹುದು, ತೊಲೆಯ ಅಡಿಪಾಯ, ಕಂಬದ ಅಡಿಪಾಯ, ತೆಪ್ಪದ ಅಡಿಪಾಯ, ದಸಿಯ ಅಡಿಪಾಯ.
ಇವನ್ನು ಕಲ್ಲು ಹೇರಳವಾಗಿ ಸಿಕ್ಕುವ ಕಡೆ ಗೋಡೆಗಳನ್ನು ಕಲ್ಲಿನಿಂದಲೇ ಕಟ್ಟುತ್ತಾರೆ. ದೊಡ್ಡ ಕಟ್ಟಡಗಳಲ್ಲಿ ಕಲ್ಲನ್ನು ನಯಮಾಡುವುದೂ ಉಂಟು. ಹೆಚ್ಚು ಭಾರವನ್ನು ಹೊರುವ ಅನೇಕ ಮಹಡಿಗಳ ಕಟ್ಟಡಗಳಲ್ಲಿ ಬಲಕ್ಕಾಗಿ ಹಿಂದುಗಡೆ ಉಕ್ಕಿನ ಇಲ್ಲವೆ ಪ್ರಬಲಿತ ಕಾಂಕ್ರೀಟಿನ ಚೌಕಟ್ಟನ್ನಿಟ್ಟು ಹೊರಗಡೆ ತೆಳುವಾದ ಕಲ್ಲಿನ ಗೋಡೆಯನ್ನು ಅಂದಕ್ಕಾಗಿ ಕಟ್ಟುತ್ತಾರೆ.
ಒಂದು ಕಟ್ಟಡದ ಪ್ರಧಾನ ಅಂಗಗಳು ಹತ್ತು : 1 ಅಡಿಪಾಯ, 2 ಗೋಡೆ, 3 ಅಡ್ಡಗೋಡೆಗಳು, 4 ತಡಿಕೆ, 5 ಮಾಡು, 6 ನೆಲ, 7 ಗಿಲಾವು, 8 ಮಹಡಿಯ ಮೆಟ್ಟಿಲು, 9 ಕಿಟಕಿ, 10. ಬಾಗಿಲು. ಕಟ್ಟಡದ ತಾಂತ್ರಿಕ ಕ್ರಮಗಳು ಸಂಪ್ರದಾಯದಿಂದ ಬಂದಿರಬಹುದು. ಇಲ್ಲವೆ ಈಚೆಗೆ ಬೆಳೆದಿರಬಹುದು. ಈ ಕ್ರಮಗಳ ಸ್ಥೂಲವಿವರಣೆಯನ್ನು ಇಲ್ಲಿ ಕೊಟ್ಟಿದೆ.
ಇವನ್ನು 4 - 1 ದಪ್ಪ ಇರುವಂತೆ ಸುಣ್ಣದ ಇಲ್ಲವೆ ಸಿಮೆಂಟಿನ ಗಾರೆಯಿಂದ ಕಟ್ಟಬಹುದು. 23 ಸೆಂಮೀ ದಪ್ಪದ ಹೊರಗೋಡೆಗಳು ಹೊರಗಿನಿಂದ ಚಳಿಯನ್ನೂ ಸೆಕೆಯನ್ನೂ ಒಳಕ್ಕೆ ಬಿಡುತ್ತವೆ. ಅಂಥ ಸನ್ನಿವೇಶಗಳಲ್ಲಿ ಹೊರಗಡೆಯೂ ಒಳಗಡೆಯೂ 4 ದಪ್ಪದ ಗೋಡೆ ಕಟ್ಟಿ ಒಳಗಡೆ ಖಾಲಿ ಜಾಗವನ್ನು ಬಿಡಬೇಕು.
ಸುದೈವವಶಾತ್ ಡ್ರಮ್ಮರ್ ಜಿಮ್ ವ್ಯಾಲೇಸ್ ನೊಡನೆ ವ್ಯಾಂಕೋವರ್ ಸಂಗೀತದಂಗಡಿಯಲ್ಲಿ ಆದ ಭೇಟಿಯು ಅವರಿಬ್ಬರ ಗೀತ-ರಚನ ಸಹಭಾಗಿತ್ವಕ್ಕೆ ನಾಂದಿ ಹಾಡಿ, ಆ ಮಧುರ ಸಂಬಂಧ ಇಂದಿಗೂ ಮುಂದುವರೆದಿದೆ. ಅವರಿಬ್ಬರೂ ಬಹಳ ಕಲಾವಿದರಿಗೆ ಹಾಡು ಬರೆದುಕೊಟ್ಟಿದ್ದು ಅದರಲ್ಲಿ ನೀಲ್ ಡೈಮಂಡ್, ಕಿಸ್, ಪ್ರಿಸ್ಮ್, ಬಾನೀ ರೈಟ್, ರಾಡ್ ಸ್ಟುವರ್ಟ್, ಕ್ಯಾರ್ಲಿ ಸೈಮನ್ ಮತ್ತು ಲವರ್ ಬಾಯ್ ಉಲ್ಲೇಖಾರ್ಹವಾದ ಹೆಸರುಗಳಲ್ಲಿ ಕೆಲವಾಗಿವೆ. ಆಡಮ್ಸ್ ಮತ್ತು ವ್ಯಾಲೇಸ್ ಇಬ್ಬರಿಗೂ ಕ್ಲಬ್ ನ ವಾತಾವರಣ ಸರಿಬರದೆ ವ್ಯಾಂಕೋವರ್ ನ ಸ್ಟುಡಿಯೋಗಳ ಸಮಯವನ್ನು ಬಾಡಿಗೆಗೆ ಪಡೆದು ಇಬ್ಬರೂ ಕಾರ್ಯೋದ್ಯುಕ್ತರಾದರು. ಮ್ಯಾಕ್ಲೀನ್ಸ್ ಪತ್ರಿಕೆಯ ಒಹಾರಾ ಇಂತೆನ್ನುತ್ತಾರೆ, "ವ್ಯಾಲೇಸ್ ಒಬ್ಬ ಗಾಯಕನ ಶೋಧದಲ್ಲಿದ್ದನು, ಆಡಮ್ಸ್ ಸಂಗೀತಕ್ಷೇತ್ರದಲ್ಲಿ ಗೌರವಾನ್ವಿತ ಸ್ಥಾನ ಪಡೆಯುವ ಹಾದಿ ಹುಡುಕುತ್ತಿದ್ದನು, ಇಬ್ಬರೂ ಪರಸ್ಪರರಿಗೆ ಹೊಂದಾವಣೆಯಾದರು."
ಆಡಮ್ಸ್ ನ ಮುಂದಿನ ಆಲ್ಬಂ ವೇಕಿಂಗ್ ಅಪ್ ದ ನೈಬರ್ಸ್ ಮಟ್ ಲ್ಯಾಂಜೆಲ್ ಮತ್ತು ಆಡಮ್ಸ್ ರ ಸಹಭಾಗಿತ್ವದಲ್ಲಿ ಹೊರತರಲ್ಪಟ್ಟು, ಜಗದಾದ್ಯಂತ ಹತ್ತು ಮಿಲಿಯನ್ ಗಿಂತಲೂ ಹೆಚ್ಚು ಪ್ರತಿಗಳು ಮಾರಾಟವಾಗಿ, ಬಿಲ್ ಬೋರ್ಡ್ 200ರ ಶೃಂಗದ ಆರನೆಯ ಹಂತವನ್ನು ತಲುಪಿತು. ಈ ಆಲ್ಬಂ ಅಲ್ಲಿಗಿಂತಲೂ ಅಟ್ಲಾಂಟಿಕ್ ನ ಇತ್ತಣ ಭಾಗದಲ್ಲಿ ಹೆಚ್ಚು ಜನಪ್ರಿಯವಾಗಿ ಯೂರೋಪ್, ಯು.ಕೆ. ಮತ್ತು ಗರ್ಮನಿಗಳ ಮಾರುಕಟ್ಟೆಗಳಲ್ಲಿ ಮೊದಲ ಸ್ಥಾನ ಪಡೆಯಿತು. ೧೯೯೧ರ ಸೆಪ್ಟೆಂಬರ್ ನಲ್ಲಿ ಬಿಡುಗಡೆಯಾದ ಈ ಆಲ್ಬಮ್ ಸತ್ವಯುತ ಬಲ್ಲಾಡ್ ಆದ " ಐ ಡು ಇಟ್ ಫಾರ್ ಯು"ವನ್ನು ಒಳಗೊಂಡಿತ್ತು. ಈ ಹಾಡು ಕೆವಿನ್ ಕೋಸ್ಟ್ ನರ್ ಮತ್ತು ಅಲನ್ ರಿಕ್ ಮನ್ ನಟಿಸಿದ ಚಲನಚಿತ್ರ : ದಲ್ಲಿ ಉಪಯೋಗಿಸಲ್ಪಟ್ಟಿತು. ಈ ಹಾಡು ಹಲವಾರು ದೇಶಗಳಲ್ಲಿ ಬಹು ಜನಪ್ರಿಯವಾಗಿ , , ಫ್ರಾನ್ಸ್, ಆಸ್ಟ್ರಿಯಾ ಮತ್ತು ಜರ್ಮನಿಗಳಲ್ಲಿ ಜನಪ್ರಿಯತೆಯ ಉತ್ತುಂಗವನ್ನೇ ತಲುಪಿತು. " ಐ ಡು ಇಟ್ ಫಾರ್ ಯು" ಸಿಂಗಲ್ಸ್ ಚಾರ್ಟ್ ನಲ್ಲಿ ೧೬ ವಾರಗಳ ಕಾಲ ಸತತವಾಗಿ ಮೊದಲನೆಯ ಸ್ಥಾನದಲ್ಲಿದ್ದು ಒಂದು ನೂತನ ದಾಖಲೆಯನ್ನೇ ನಿರ್ಮಿಸಿತು. ಹಿಂದಿನ ಎಲ್ಲಾ ದಾಖಲೆಗಳನ್ನು ಹತ್ತಿಕ್ಕುವಂತಹ ನಾಲ್ಕು ಮಿಲಿಯನ್ ರೆಕಾರ್ಡ್ ಗಳ ಮಾರಾಟವನ್ನು ಈ ಹಾಡು ತಲುಪಿತು.
ಕೆನಡಿಯನ್ ಮಾಹಿತಿ ಕಾನೂನನ್ನು ಮತ್ತೆ ಪರಿಶೀಲಿಸುವುದರ ಮೂಲಕ ೧೯೯೧ರಲ್ಲಿ ಕಾನೂ ರೀತ್ಯಾ ಅಗತ್ಯವಾದ ರೀತಿಯಲ್ಲಿ ಕೆನಡಿಯನ್ ಸಂಗೀತ ಪ್ರಸಾರ ಮಾಡುವ ರೇಡಿಯೋ ನಿಲಯಗಳಿಗೆ ಈ ಆಲ್ಬಂ ಉಪಯೋಗಿಸಲು ಅನುವುಮಾಡಿಕೊಡಲಾಯಿತು. ಚಲನಚಿತ್ರ ಅಥವಾ ಕಿರುತೆರೆಗೆಂದೇ ಬರೆದ ಅತ್ಯುತ್ತಮ ಗೀತರಚನೆಗೆ ಆಡಮ್ಸ್ ಗೆ ೧೯೯೧ರಲ್ಲಿ ಗ್ರ್ಯಾಮಿ ಪ್ರಶಸ್ತಿ ಲಭಿಸಿತು.
ಮೇ ೨೫, ೨೦೦೫ರಂದು ತನ್ನ ಸೋದರಸಂಬಂಧಿ ಜಾನಿ ಆರ್ಮಿಟೇಜ್ ನೊಡಗೂಡಿ ಲಂಡನ್ ನ ರಾಯಲ್ ಮಾರ್ಸ್ ಡೆನ್ ಹಾಸ್ಪಿಟಲ್ ಗಾಗಿ ರಾಕ್ ಬೈ ದ ರಿವರ್ ಎಂಬ ಕಾರ್ಯಕ್ರಮ ಮತ್ತು ಹರಾಜಿನ ಮೂಲಕ £೧.೩ ಸಂಗ್ರಹಿಸಿಕೊಟ್ಟನು. ಮರುವರ್ಷ ಮೇ ೧೫ರಂದು ಹೋಪ್ಸ್ ಫೌಂಡೇಷನ್ ನ ಕಾರ್ಯಕ್ರಮಕ್ಕೆ ಬಂದ ಆಡಮ್ಸ್ ಪ್ಯಾಲೆಸ್ಟೇನಿಯನ್ ನಿರಾಶ್ರಿತ ಮಕ್ಕಳ ಸಹಾಯಾರ್ಥವಾಗಿ ಹರಿದು ಬಂದ £೨೫೦,೦೦೦ರ ಮೊತ್ತದಲ್ಲಿ ಭಾಗಶಃ ಸಂಗ್ರಹವಾಗಲು ಸಹಾಯ ಮಾಡಿದನು. ಅದರ ನಂತರದ ವರ್ಷದ ಜೂನ್ ನಲ್ಲಿ ಲಂಡನ್ನಿನ ಮೂರು ಬೇರೆ ಬೇರೆ ಕಡೆ ನಡೆದ ಸಹಾಯಾರ್ಥ ಸಂಗೀತಸಭೆಗಳಲ್ಲಿ ಸಾರ್ವಜನಿಕರು ತನ್ನೊಡನೆ ಹಾಡಲು ಇಚ್ಛಿಸಿದಲ್ಲಿ ಹರಾಜಿನ ಮೂಲಕ ಹಣ ನೀಡಿ, ಹೆಚ್ಚು ಹಣ ನೀಡುವವರು ತನ್ನೊಡನೆ ವೇದಿಕೆಯನ್ನು ಹಂಚಿಕೊಳ್ಳಬಹುದು ಎಂದನು. ಹೀಗೆ ಸಂಗ್ರಹವಾದ £೫೦,೦೦೦ಕ್ಕೂ ಹೆಚ್ಚಿನ ಮೊತ್ತವನ್ನು , ಚಿಲ್ಡ್ರನ್ ಇನ್ ನೀಡ್ ಮತ್ತು ಯೂನಿವರ್ಸಿಟಿ ಕಾಲೇಜ್ ಹಾಸ್ಪಿಟಲ್ ಗಳಿಗೆ ನೀಡಲಾಯಿತು. ಫೆಬ್ರವರಿ ೨೮, ೨೦೦೮ರಂದು ಅವನು ಕೆನಡಾದ ಟೊರೊಂಟೋದಲ್ಲಿನ ಏರ್ ಕೆನಡಾ ಸೆಂಟರ್ ನಲ್ಲಿ ಒನ್ ನೈಟ್ ಲೈವ್ ಕಾರ್ಯಕ್ರಮದಲ್ಲಿ ಜೋಷ್ ಗ್ರೋಬನ್, ಸಾರಾ ಮೆಕ್ಲಾಕ್ಲಾನ್, ಜಾನ್ ಆರ್ಡೆನ್, ಮತ್ತು ರಿಯಾನ್ಡಾನ್ ರೊಡನೆ ಸೇರಿ ಸನ್ನಿಬ್ರೂಕ್ ಹಾಸ್ಪಿಟಲ್ ನ ವುಮೆನ್ ಎಂಡ್ ಬೇಬೀಸ್ ಪ್ರೋಗ್ರಾಮ್ ನಲ್ಲಿ ಆ ರೋಗಿಗಳ ಸಹಾಯಾರ್ಥವಾಗಿ ಭಾಗವಹಿಸಿದನು.
೧೯೮೩ರಲ್ಲಿ ಬಿಡುಗಡೆಯಾದ ಕಟ್ಸ್ ಲೈಕ್ ಎ ನೈಫ್ ಲೀಡ್ ಸಿಂಗಲ್ಸ್ ಗಳು ಚಿನ್ನಾಗಿದ್ದುದರ ಮೂಲಕಾರಣದ ಪ್ರಭಾವದಿಂದ ಆಡಮ್ಸ್ ನನ್ನು ಯಶದ ಪಥಕ್ಕೆ ಕೊಂಡೊಯ್ದವು. "ಸ್ಟ್ರೈಟ್ ಫ್ರಂ ದ ಹಾರ್ಟ್" ಅತ್ಯಂತ ಯಶಸ್ವಿ ಹಾಡಾಗಿ ಬಿಲ್ ಬೋರ್ಡ್ ಹಾಟ್ ೧೦೦ರ ಹತ್ತನೆಯ ಸ್ಥಾನದಲ್ಲಿ ಮೆರೆಯಿತು. ಮತ್ತೊಂದು ಸಿಂಗಲ್ "ಕಟ್ಸ್ ಲೈಕ್ ಎ ನೈಫ್" ೧೫ನೆಯ ಸ್ಥಾನವನ್ನು ತಲುಪಿತು. "ದಿಸ್ ಟೈಮ್" ಹಾಡೂ ಸಹ ಹಾಟ್ 100ರ ಮೊದಲ ಶ್ರೇಣಿಗಳಲ್ಲೇ ಸ್ಥಳ ಪಡೆಯಿತು. ಆ ಆಲ್ಬಂನಲ್ಲಿನ ನಾಲ್ಕು ಸಿಂಗಲ್ಸ್ ಗಳಿಗಾಗಿ ಮ್ಯೂಸಿಕ್ ವಿಡಿಯೋಗಳನ್ನೂ ಬಿಡುಗಡೆ ಮಾಡಲಾಯಿತು. "ಕಟ್ಡ್ ಲೈಕ್ ಎ ನೈಫ್" ಆ ಆಲ್ಬಂನ ಬಹಳ ಜನಪ್ರಿಯ ಹಾಡಾಗಿ ಆಡಮ್ಸ್ ಗೆ ಅತಿ ಹೆಚ್ಚು ಖ್ಯಾತಿಯನ್ನು ತಂದುಕೊಟ್ಟಿತು. ಅದರ ಮ್ಯೂಸಿಕ್ ವಿಡಿಯೋ ಮ್ಯೂಸಿಕ್ ಟೆಲಿವಿಷನ್ ಗಳಲ್ಲಿ ಬಹಳ ಬಾರಿ ಪ್ರದರ್ಶಿಸಲ್ಪಟ್ಟಿತು ಆ ಆಲ್ಬಮ್ ಬಿಲ್ ಬೋರ್ಡ್ 200 ಆಲ್ಬಂ ಪಟ್ಟಿಯಲ್ಲಿ ೮ನೆಯ ಸ್ಥಾನವನ್ನೇರಿತು ಕೆನಡಾದಲ್ಲಿ ಮೂರು ಬಾರಿ ಪ್ಲಾಟಿನಮ್ ಪದವಿಯನ್ನೂ, ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಪ್ಲಾಟಿನಮ್ ಪದವಿ ಮತ್ತು ಆಸ್ಟ್ರೇಲಿಯಾದಲ್ಲಿ ಚಿನ್ನದ ಪದವಿಯನ್ನು ತಲುಪಿತು.
ಆಡಮ್ಸ್ ತನ್ನ ೧೧ನೆಯ ಆಲ್ಬಮ್ಮನ್ನು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಮಾರ್ಚ್ ೧೭ , ೨೦೦೮ರಂದು ಬಿಡುಗಡೆ ಮಾಡಿದನು. ಅದು ೧೧ ಎಂದೇ ಸೂಕ್ತವಾಗಿ ಹೆಸರಿಸಲ್ಪಟಟಿತ್ತು. ಈ ಆಲ್ಬಂ ನಲ್ಲಿ ವಿಶೇಷವಾಗಿ ವಾಲ್-ಮಾರ್ಟ್ ಮತ್ತು ಸ್ಯಾಮ್ಸ್ ಕ್ಲಬ್ ಎಂಬ ಬಿಡಿ ಮಾರಾಟ ಮಳಿಗೆಗಳಲ್ಲಿ ಮೇ ೧೩ , ೨೦೦೮ರಂದು ಬಿಡುಗಡೆಯಾಯಿತು. ಈ ಆಲ್ಬಂನಿಂದ ಬಿಡುಗಡೆಯಾದ ಮೊದಲ ಸಿಂಗಲ್ "ಐ ಥಾಟ್ ಐ ಹ್ಯಾಡ್ ಸೀನ್ ಎವೆರಿಥಿಂಗ್". ಆಡಮ್ಸ್ ನಂತರ ೧೧ ದಿನಗಳ, ೧೧ ದೇಶಗಳ ಯೂರೋಪಿಯನ್ ಪ್ರವಾಸ ಕೈಗೊಂಡು ಬಿಡುಗಡೆಗೊಂಡ ಧ್ವನಿಮುದ್ರಿಕೆಗಳ ಪ್ರಚಾರ ಮಾಡಿದನು. ಈ ಆಲ್ಬಂ ಬಿಡುಗಡೆ ಕಾಣುತ್ತಿದ್ದಂತೆಯೇ ಕೆನಡಾದಲ್ಲಿ ಮೊದಲ ಸ್ಥಾನ ಗಳಿಸಿತು(೧೯೯೧ರ ವೇಕಿಂಗ್ ಅಪ್ ದ ನೈಬರ್ಸ್ ನ ನಂತರ ಈ ಸ್ಥಾನ ಗಳಿಸಿದ ಮೊದಲ ಆಲ್ಬಂ ಇದಾಯಿತು) ಮತ್ತು ಜರ್ಮನಿಯಲ್ಲಿ ೨ನೆಯ ಸ್ಥಾನ ಪಡೆಯಿತು. ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಈ ಆಲ್ಬಂ ೮೦ನೆಯ ಸ್ಥಾನದಲ್ಲಿ ನಿಂತಿತು. ೨೦೦೯ರಲ್ಲಿ ಬ್ರಿಯಾನ್ ಆಡಮ್ಸ್ ತನ್ನ ಟ್ವಿಟರ್ ಖಾತೆಯಲ್ಲಿ ತಾನು ಒಂದು ಹೊಸ ಆಲ್ಬಂಗಾಗಿ ಹಾಡುಗಳನ್ನು ಬರೆದು, ಪ್ಯಾರಿಸ್ ನಲ್ಲಿ ರೆಕಾರ್ಡ್ ಮಾಡುತ್ತಿರುವುದಾಗಿ ಘೋಷಿಸಿದನು.
ಯಲ್ಲಿ ಲೈವ್ ಏಯ್ಡ್ ಗಾಗಿ ಪ್ರದರ್ಶನ ನೀಡಿದ ಇಪ್ಪತ್ತು ವರ್ಷಗಳ ನಂತರ ಆಡಮ್ಸ್ ಕೆನಡಾದ ಲೈವ್ 8 ಷೋ ಇನ್ ಬ್ಯಾರೀ, ಆಂಟೇರಿಯೋ ದಲ್ಲಿ ಪ್ರದರ್ಶನ ನೀಡಿದನು. ನಂತರ ಅದೇ ವರ್ಷದಲ್ಲಿ ಕತಾರ್ ನಲ್ಲಿ ಕಾರ್ಯಕ್ರಮ ನೀಡಿ £೧.೫ ಮೊತ್ತವನ್ನು ತನ್ನ ಸಂಗೀತ ಕಚೇರಿ ಮತ್ತು ತನ್ನ, ಜಗತ್ತಿನ ಬಹುತೇಕ ಪ್ರಮುಖ ಗಿಟಾರ್ ವಾದಕರು ಸಹಿ ಹಾಕಿದ್ದ, ಗಿಟಾರೊಂದನ್ನು ಹರಾಜು ಹಾಕುವ ಮೂಲಕ ಸಹಾಯಧನವಾಗಿ ವಸೂಲಿ ಮಾಡಿದನು. ಆ ಹಣವು ಕತಾರ್ ನ "ರೀಚ್ ಔಟ್ ಟು ಏಷ್ಯಾ" ಎಂಬ ನಿರ್ಗತಿಕರಿಗೆ ಸಹಾಯ ಮಾಡುವ ಕಾರ್ಯದ ಅಂಗವಾಗಿ ಆ ಖಂಡದ ದೀನರಿಗೆ ನೀಡಲ್ಪಟ್ಟಿತು. ಸಂದ ಹಣದಲ್ಲಿ ಸ್ವಲ್ಪ ಭಾಗವು ತನ್ನದೇ ಆದ ಸಹಾಯಾರ್ಥ ಕೆಲಸಗಳಾದ, ಹಿಂದೂ ಮಹಾಸಾಗರದ ಸುನಾಮಿಯಿಂದ ನಾಶವಾಗಿದ್ದ ಥೈಲ್ಯಾಂಡ್ ನಲ್ಲಿನ ಶಾಲೆಯ ಪುನರ್ನಿಮಾಣಕ್ಕೂ,ಶ್ರೀಲಂಕಾದಲ್ಲಿ ನೂತನ ಕ್ರೀಡಾಂಗಣ ನಿರ್ಮಾಣಕ್ಕೂ ಉಪಯೋವಿಸಲ್ಪಟ್ಟಿತು.
ಯುನೈಟೆಡ್ ಸ್ಟೇಟ್ಸ್ ನ ಪ್ರವಾಸದ ನಂತರ ಆಡಮ್ಸ್ ಆ ದೇಶದ ಬರಪರಿಹಾರನಿಧಿಗಾಗಿ ಇಥಿಯೋಪಿಯಾದಲ್ಲಿ ಕಾರ್ಯಕ್ರಮ ನೀಡಿದನು. ನಾರ್ದ್ರನ್ ಲೈಟ್ಸ್ ಎಂಬ ಪ್ರತಿಷ್ಠಿತ ಕೆನಡಾದ ಕಲಾವಿದರ ಮಹಾನ್ ಗುಂಪು "ಟಿಯರ್ಸ್ ಆರ್ ನಾಟ್ ಎನಫ್" ಎಂಬ ಆಫ್ರಿಕಾದ ಬರ ಪರಿಹಾರನಿಧಿ ಸಂಗ್ರಹಕ್ಕಾಗಿ ತಯಾರಿಸಿದ ಹಾಡಿನ ರೆಕಾರ್ಡಿಂಗ್ ನಲ್ಲಿ ಆಡಮ್ಸ್ ಸಹ ಭಾಗಿಯಾಗಿದ್ದನು. ನಂತರ ರಾಕ್ ಹಾಡುಗಾರ್ತಿ ಟೀನಾ ಟರ್ನರ್ ಳೊಡನೆ ಆಡಮ್ಸ್ ಯೂರೋಪ್ ನ ಐವತ್ತು ನಗರಗಳಲ್ಲಿ ಸಂಗೀತ ಕಾರ್ಯಕ್ರಮ ನೀಡಿ, ಏಪ್ರಿಲ್ ನಲ್ಲಿ ಲಂಡನ್ ನಗರದ ಹ್ಯಾಮರ್ಸ್ಮಿತ್ ಓಡಿಯನ್ ನಲ್ಲಿ ಕಿಕ್ಕಿರಿದ ಜನಜಂಗುಳಿಯ ಎದುರು ಮೂರು ಪ್ರದರ್ಶನ ನೀಡಿ ತನ್ನ ಆ ಪ್ರವಾಸಕ್ಕೆ ಮಂಗಳ ಹಾಡಿದನು. ಆಡಮ್ಸ್ "ವರ್ಲ್ಡ್ ವೈಡ್ ಇನ್ ೮೫" ಎಂಬ ಪ್ರವಾಸವನ್ನು ಒಕಲ್ಹೋಮಾದಿಂದ ಆರಂಭಿಸಿ ೧೯೮೫೬ ಅಕ್ಟೋಬರ್ ವರೆಗೆ ಕಾರಯಕ್ರಮಗಳನ್ನು ನೀಡಿದನು. ನಂತರದ ದಿನಗಳಲ್ಲಿ ವ್ಯಾಂಕೋವರ್ ಗೆ ಭೇಟಿ ನೀಡಿ, ತದನಂತರ ಅಮೆರಿಕದ ಪಶ್ಚಿಮ ತೀರದಲ್ಲಿ ಕಿಕ್ಕಿರಿದ ಅಭಿಮಾನಿಗಳ ಮುಂದೆ ಎರಡು ಪ್ರದರ್ಶನಗಳನ್ನು ನೀಡಿದನು.
ಆಡಮ್ಸ್ ನ ಬಲು ಹೆಚ್ಚು ಮಾರಾಟವಾಗುತ್ತಿರುವ ಆಲ್ಬಂ ಆದ ರೆಕ್ ಲೆಸ್ ಆಡಮ್ಸ್ ಮತ್ತುಬಾಬ್ ಕ್ಲಿಯರ್ ಮೌಂಟೆನ್ ರ ಸಹಭಾಗಿತ್ವದಲ್ಲಿ ಹೊರಬಂದು ಬಿಲ್ ಬೋರ್ಡ್ 200ರ ಮೊದಲನೆಯ ಸ್ಥಾನವನ್ನು ಅಲಂಕರಿಸಿತು. ನವೆಂಬರ್ ೧೯೮೪ರಲ್ಲಿ ಬಿಡುಗಡೆಯಾದ ಆ ಆಲ್ಬಂನಲ್ಲಿ "ರನ್ ಟು ಯೂ" ಮತ್ತು "ಸಮ್ಮರ್ ಆಫ್ '69" ಎಂಬ ಎರಡು 'ಏಕಗಾಯಕ' ಗಳೂ ಇದ್ದವು. ಟೀನಾ ಟರ್ನರ್ ಳೊಡನೆ ಹಾಡಿದ ಜನಪ್ರಿಯ ಸಿಂಗಲ್ "ಇಟ್ಸ್ ಓನ್ಲಿ ಲವ್" ರಾಕ್ ಸಂಗೀತದ ಅತ್ಯುತ್ತಮ ಯುಗಳ/ವೃಂದ ಗಾಯನ ಪ್ರದರ್ಶನವೆಂದು ಗ್ರ್ಯಾಮಿ ಅವಾರ್ಡ್ ಗಾಗಿ ಆಯ್ಕೆಯಾಗಿತ್ತು. ೧೯೮೬ರಲ್ಲಿ ಆ ಹಾಡು ವೇದಿಕೆಯಲ್ಲಿ ನೀಡಿದ ಅತ್ಯುತ್ತಮ ಪ್ರದರ್ಶನವೆಂದು ಪ್ರಶಸ್ತಿ ಗಳಿಸಿತು. ಆಲ್ಬಂ ಬಿಡುಗಡೆಯಾದನಂತರ ಆಡಮ್ಸ್ ನನ್ನು ಶ್ರೇಷ್ಠ ರಾಕ್ ಗಾಯನ ಪ್ರದರ್ಶನ ನೀಡಿದ ಪುರುಷನೆಂದು ನಾಮನಿರ್ದೇಶನ ಮಾಡಲಾಯಿತು. ಈ ಆಲ್ಬಮ್ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಅತಿ ಹೆಚ್ಚು ಮಾರಾಟಗೊಂಡ ಆಡಮ್ಸ್ ನ ಆಲ್ಬಂ ಆಗಿದ್ದು, ಐದು ಬಾರಿ ಪ್ಲಾಟಿನಮ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.
ಜರ್ಮನಿಯ ಬರ್ಲಿನ್ ಗೋಡೆಯ ಪತನದ ಸ್ಮರಣೆಗಾಗಿ ೧೯೯೦ರಲ್ಲಿ ಆಡಮ್ಸ್ ಇನ್ನೂ ಬಹಳ ಆತಿಥಿ ಗಳೊಡನೆ ಜರ್ಮನಿಯ ಬರ್ಲಿನ್ ನಲ್ಲಿ ರೋಜರ್ ವಾಟರ್ಸ್ ಏರ್ಪಡಿಸಿದ್ದ ಬೃಹತ್ ಕಾರ್ಯಕ್ರಮವಾದ ದ ವಾಲ್ ನಲ್ಲಿ ಪಾಲ್ಗೊಂಡು ಅದರ ಯಶಸ್ಸಿಗೆ ಕಾರಣನಾದನು. ಅವನು ಪಿಂಕ್ ಫ್ಲಾಯ್ಡ್ ನ ಗೀತೆಗಳಾದ ವಾಟ್ ಷಕ್ ವಿ ಡು ನೌ?
ಮತ್ತು ಯಂಗ್ ಲಸ್ಟ್ ಗೀತೆಗಳನ್ನು, ದ ವಾಲ್ ಪ್ರದರ್ಶನ ಸಮಯದಲ್ಲಿ ಹಾಡಿ, ಅಭಿನಯಿಸಿದನು, ಮತ್ತು ವಾಟರ್ಸ್, ಜಾನಿ ಮಿಚೆಲ್, ಸಿಂಡಿ ಲಾಪರ್, ವ್ಯಾನ್ ಮಾರಿಸನ್, ಪಾಲ್ ಕರ್ರಾಕ್ ಮತ್ತು ಇತರರೊಡನೆ ಸೇರಿ ವಾಟರ್ಸ್ ನ "ದ ಟೈಡ್ ಈಸ್ ಟರ್ ನಿಂಗ್" ಎಂಬ ಹಾಡಿನ ಮೂಲಕ ಕಾರ್ಯಕರ್ಮಕ್ಕೆ ಮಂಗಳ ಹಾಡಿದನು. ಅವನು ಹಾಡಿದ ಯಂಗ್ ಲಸ್ಟ್ ನ ರೀತಿಯು, ನೇರ ಕಾರ್ಯಕ್ರಮದಲ್ಲಿ ಉಂಟಾದ ತಾಂತ್ರಿಕ ತೊಂದರೆಗಳಿಂದ ಭಾಗಶಃ ಮರು-ರೆಕಾರ್ಡ್ ಮಾಡಲ್ಪಟ್ಟು, ಬಿಡುಗಡೆಗೊಂಡು ಮೇಯ್ನ್ ಸ್ಟ್ರೀಮ್ ರಾಕ್ ಟ್ರಾಕ್ಸ್ ಪಟ್ಟಿಯಲ್ಲಿ ೭ನೆಯ ಸ್ಥಾನ ಗಳಿಸಿತು.
೧೯೭೮ರಲ್ಲಿ, ತನ್ನ ೧೮ನೆಯ ವಯಸ್ಸಿನಲ್ಲಿ, ಆಡಮ್ಸ್ ಕೆಲವು ಪ್ರದರ್ಶನಗಳ ರೆಕಾರ್ಡಿಂಗ್ ಗಳನ್ನು ಟೊರೊಂಟೋದ & ರೆಕಾರ್ಡ್ಸ್ ಕಂಪನಿಗೆ ಕಳುಹಿಸಿದನು. ಕೆಲವೇ ದಿನಗಳಲ್ಲಿ ಅವರೊಂದಿಗೆ ಒಂದು ಡಾಲರ್ ಸಂಭಾವನಾ ಮೊತ್ತಕ್ಕೆ ಒಪ್ಪಂದಕ್ಕೆ ರುಜು ಹಾಕಿದನು. ಅವನ ೧೯೭೮ರಲ್ಲಿ ಬರೆದಂತಹ ಮೊದಲ ಕೆಲವು ದೃಷ್ಟಾಂತಗಳು ವರ್ಷಗಳ ನಂತರ ಮತ್ತೆ ಮತ್ತೆ ಬಿಡುಗಡೆಯಾಗಿದ್ದು, ಪ್ರಮುಖವಾಗಿ "ಐ ಆಮ್ ರೆಡಿ" ("ಕಟ್ಸ್ ಲೈಕ್ ಎ ನೈಫ್ ಎಂಬ ಆಲ್ಬಂಗಾಗಿ ರೆಕಾರ್ಡ್ ಮಾಡಲ್ಪಟ್ಟು, ನಂತರ ಅನ್ ಪ್ಲಗ್ಡ್ ನಲ್ಲಿ ಮತ್ತೆ ಬಿಡುಗಡೆಯಾಯಿತು) ಮತ್ತು ಮೊದಲನೇ ಆಲ್ಬಂನಲ್ಲೇ ರೆಕಾರ್ಡ್ ಆಗಿದ್ದ "ರಿಮೆಂಬರ್" ಅಂತಹ ಡೆಮೋಗಳಾಗಿವೆ. ಈ ಎರಡೂ ಹಾಡುಗಳನ್ನು ಆ ಮೊದಲ ಆಲ್ಬಂ ಬರುವ ಮೊದಲೇ ಇತರೆ ಕಲಾವಿದರೂ ಅದನ್ನು ತಮ್ಮದಾಗಿಸಿಕೊಂಡು ಹಾಡಿದ್ದರು. ಇದೇ ಸಮಯದಲ್ಲಿ ರೆಕಾರ್ಡ್ ಆದ ಮತ್ತೊಂದು ಪ್ರದರ್ಶಿಕೆಯೆಂದರೆ "ಲೆಟ್ ಮಿ ಟೇಕ್ ಯೂ ಡ್ಯಾನ್ಸಿಂಗ್" ಎಂಬ ಹಾಡು.
ಆಡಮ್ಸ್ ನ ಬಹತೇಕ್ ಜನಾನುರಾಗಿ ಚಟುಚಟಿಕೆಗಳು ತನ್ನ "ದ ಬ್ರಿಯಾನ್ ಆಡಮ್ಸ್ ಫೌಂಡೇಷನ್"ಗೆ ಅರ್ಪಿತವಾಗಿದ್ದು. ಮಕ್ಕಳ ಮತ್ತು ಯುವಕರ ವಿದ್ಯಾಭ್ಯಾಸ ಮತ್ತು ಕಲಿಕೆಯ ಅವಕಾಶಗಳನ್ನು ಜಾಗತಿಕವಾಗಿ ಕಲ್ಪಿಸುವತ್ತ ಶ್ರಮಿಸುವ ಈ ಸ್ಂಸ್ಥೆಯ ಮೂಲ ಮಂತ್ರ 'ಮಗುವಿಗೆ ಕೊಡಬಹುದಾದ ಬಹಳ ಉತ್ತಮ ಕೊಡುಗೆಯೆಂದರೆ ವಿದ್ಯೆ' ಎಂಬುದು. ಈ ಸಂಸ್ಥೆಯು ಬೆಂಬಲ ನೀಡುವ ಕ್ಷೇತ್ರವು ವಿಶಾಲವಾಗಿದ್ದು, ಬಹಳ ದೂರದವರೆಗೂ ಇದರ ಬಾಹುಗಳು ಹರಡಿದ್ದು, ವಯಸ್ಸಾದ ಹಿರಿಯರ ಬೆಂಬಲಕ್ಕೆ ಬೇಕಾದ ವಿಷಯ/ಕ್ರಿಯೆಗಳಿಗೆ ಹಣ ಸಹಾಯ, ಯುದ್ಧ ಹಾಗೂ ನೈಸರ್ಗಿಕ ವಿಕೋಪಗಳಿಂದ ಬಳಲಿದವರಿಗೆ ಸಹಾಯಹಸ್ತ ಮತ್ತು ಮಾನಸಿಕ ಹಾಗೂ ದೈಹಿಕ ದುರ್ಬಲತೆ ಹೊಂದಿರುವವರಿಗೆ ಬೆಂಬಲ ನೀಡುವತ್ತ ಈ ಸಂಸ್ಥೆ ಶ್ರಮಿಸುತ್ತಿದೆ. ಈ ಸಂಸ್ಥೆಗೆ ಬೇಕಾದ ಅಷ್ಟೂ ಹಣವನ್ನು ಆಡಮ್ಸ್ ತನ್ನ ಛಾಯಾಚಿತ್ರಕಲೆಯಿಂದ ಸಂಪಾದಿಸುವ ಹಣದಿಂದ ಭರಿಸುತ್ತಾನೆ.
೧೯೮೦ರ ದಶಕದಿಂದಲೂ ಆಡಮ್ಸ್ ಪರಿಹಾರ ನಿಧಿ ಸಂಗ್ರಹ ಹಾಗೂ ಜನರಲ್ಲಿ ಅರಿವು ಮೂಡಿಸುವ ಕಾರ್ಯಕ್ರಮಗಳು ಮತ್ತು ಇನ್ನಿತರ ಜನೋಪಯೋಗಿ ಕಾರಣಗಳಿಗಾಗಿ ಸಂಬಂಧಿತ ಚಟುವಟಿಕೆಗಳು ಹಾಗೂ ಕಚೇರಿಗಳಲ್ಲಿ ಭಾಗವಹಿಸಿಕೊಂಡೇ ಬಂದಿರುವನು. ಅವನ ಮೊದಲ ಉನ್ನತ ಮಟ್ಟದ ಸಹಾಯಾರ್ಥ ಕಾರ್ಯಕ್ರಮವು ೧೯೮೫ರಲ್ಲಿ ಫಿಲಡೆಲ್ಫಿಯಾದಿಂದ ಅಮೆರಿಕದಲ್ಲಿ ನೇರಪ್ರಸಾರವಾದ{೦) ಲೈವ್ ಏಯ್ಡ್{/0}ಎಂಬ ಕಾರ್ಯಕ್ರಮ. ಮುಂದಿನ ವರ್ಷದ ಜೂನ್ ನಲ್ಲಿ ಆಡಮ್ಡ್ ಎರಡು ವಾರಗಳ ಅಮ್ನೆಸ್ಟಿ ಇಂಟರ್ನ್ಯಾಷನಲ್ ನ "ಎ ಕಾನ್ಸ್ಪಿರೆಸಿ ಆಫ್ ಹೋಪ್"ನಲ್ಲಿ ಸ್ಟಿಂಗ್, 2 ಮತ್ತು ಪೀಟರ್ ಗೇಬ್ರಿಯಲ್ ಜೊತೆ ಭಾಗವಹಿಸಿದನು. ಅವನ ನಂತರದ ಅಮ್ನೆಸ್ಟಿಗಾಗಿ ನೀಡಿದ ಕಾರ್ಯಕ್ರಮವು ರಾಕ್ ಫಾರ್ ಅಮ್ನೆಸ್ಟಿ ಎಂಬುದಾಗಿದ್ದು ಅದರಲ್ಲಿ ಅವನು ಪಾಲ್ ಮೆಕಾರ್ಟ್ನಿ, ಸ್ಟಿಂಗ್ ಮತ್ತು ಡೈರ್ ಸ್ಟ್ರೈಟ್ಸ್ ಮತ್ತು ಇತರರೊಡನೆ ಭಾಗವಹಿಸಿದನು.
ಈ ಆಲ್ಬಂ ಪ್ಲಾಟಿನಂ ಎಂದು ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಘೋಷಿತವಾಗಿದ್ದು ದಿಂದ ಹೀಗೆ ಘೋಷಿಸಲ್ಪಟ್ಟ ಆಡಮ್ಸ್ ನ ಕಡೆಯ ಆಲ್ಬಂ ಆಗಿದೆ. "೧೮ ಟಿಲ್ ಐ ಡೈ " ಮೂರು ಬಾರಿ ಪ್ಲಾಟಿನಮ್ ಎಂದು ಕೆನಡಾ ಮತ್ತು ಆಸ್ಟ್ರೇಲಿಯಾಗಳು ಮಾನ್ಯತೆ ನೀಡಿದರೆ, ಎರಡು ಬಾರಿ ಪ್ಲಾಟಿನಮ್ ಎಂಬ ಮಾನ್ಯತೆ ನೀಡಿತು.
ಡಿಸೆಂಬರ್ ೧೯೯೭ರಲ್ಲಿ ಆಡಮ್ಸ್ ಅನ್ ಪ್ಲ ಗ್ಡ್ ಎಂಬ "ಬ್ಯಾಕ್ ಟು ಯೂ", "ಎ ಲಿಟಲ್ ಲವ್" ಮತ್ತು "ವೆನ್ ಯೂ ಲವ್ ಸಮ್ಒನ್" ಎಂಬ ಮೂರು ಹೊಸ ಹಾಡುಗಳುಳ್ಳ ಆಲ್ಬಮ್ಮನ್ನು ಬಿಡುಗಡೆ ಮಾಡಿದನು. "ಬ್ಯಾಕ್ ಟು ಯೂ' ಮೊದಲ ಸಿಂಗಲ್ ಆಗಿದ್ದು, ನಂತರ "ಐ ಆಮ್ ರೆಡಿ" ಎಂಬ "ಕಟ್ಸ್ ಲೈಕ್ ಎ ನೈಫ್ ' ಹಾಡಿನ ಧ್ವನಿರೂಪಕವಾಗಿತ್ತು ಈ ಆಲ್ಬಮ್ ಜರ್ಮನಿಯಲ್ಲಿ ಮೊದಲ ಹತ್ತರ ಶ್ರೇಣಿ ತಲುಪಿತು ಹಾಗೂ ಈ ಎರಡು ಹಾಡುಗಳು ಬ್ರಿಟನ್ನಿನ ೨೦ ಜನಪ್ರಿಯ ಗೀತೆಗಳಲ್ಲಿ ಒಂದಾಯಿತು.
೧೯೮೪ರಲ್ಲಿ ಆಡಮ್ಸ್ ತನ್ನ ಪ್ರವಾಸಿ ತಂಡದ ಇತರ ಸದಸ್ಯರಾದ ಕೀತ್ ಸ್ಕಾಟ್, ಡೇವ್ ಟೈಲರ್, ಪ್ಯಾಟ್ ಸ್ಟುವರ್ಡ್, ಮತ್ತು ಜಾನಿ ಬ್ಲಿಟ್ಝ್ ರೊಡನೆ ಚಿಕಾಗೋ, ಡೆಟ್ರಾಯ್ಟ್, ನ್ಯೂಯಾರ್ಕ್ ಮತ್ತು ಫಿಲಡೆಲ್ಫಿಯಾಗಳಲ್ಲಿ ಸಂಗೀತ ಕಚೇರಿಗಳನ್ನು ನೀಡಿದನು. ೧೯೮೫ರ ಆದಿಯಲ್ಲಿ ಆಡಮ್ಸ್ ಯುನೈಟೆಡ್ ಸ್ಟೇಟ್ಸ್ ಪರ್ಯಂತ ಪ್ರವಾಸ ಕೈಗೊಂಡನು, ನಂತರ ಜಪಾನ್, ಆಸ್ಟ್ರೇಲಿಯಾ, ಯೂರೋಪ್ ಮತ್ತು ಕೊನೆಯಲ್ಲಿ ಕೆನಡಾಗೆ ಪ್ರವಾಸಗೈದನು. ನಾಲ್ಕು ಜೂನೋ ಪ್ರಶಸ್ತಿಗಳನ್ನು ಗೆದ್ದ ನಂತರ ಆಡಮ್ಸ್ ಕೆನಡಾ ಪ್ರವಾಸವನ್ನು ಆರಂಭಿಸಿ ಅಲ್ಲಿನ ಎಲ್ಲಾ ಪ್ರಮುಖ ನಗರಗಳಲ್ಲೂ ಸಂಗೀತ ಕಾರ್ಯಕ್ರಮ ನೀಡಿದನು. ನಂತರ ದಕ್ಷಿಣದತ್ತ ಪ್ರಯಾಣ ಬೆಳೆಸಿ ಅಮೆರಿಕನ್ ವೆಸ್ಟ್ ಕೋಸ್ಟ್ ಗೆ ಹೋಗಿ, ಕಡೆಯದಾಗಿ ಲಾಸ್ ಏಎಂಜಲೀಸ್ ನಲ್ಲಿ ತುಂಬಿದ ಸಭಾಂಗಣದಲ್ಲಿ ಎರಡು ಪ್ರದರ್ಶನಗಳನ್ನು ಇತ್ತನು.
ರೆಕ್ ಲೆಸ್ ನಲ್ಲಿ ಜನಪ್ರಿಯ ಸಿಂಗಲ್ಸ್ ಆದ "ರನ್ ಟು ಯೂ", "ಹೆವನ್" "ಸಮ್ಮರ್ ಆಫ್ '69", "ಒನ್ ನೈಟ್ ಲವ್ ಅಫೇರ್" ಮತ್ತು ಟೀನಾ ಟರ್ನರ್ ಳೊಡನೆ ಹಾಡಿದ "ಇಟ್ಸ್ ಓನ್ಲಿ ಲವ್" ಹಾಡುಗಳು ಇದ್ದವು. ಎಲ್ಲಾ ಸಿಂಗಲ್ಸ್ ಗಳೊಂದಿಗೂ ಸಂಗೀತದ ವೀಡಿಯೋ ಇದ್ದಿತು ಮತ್ತು ಎಲ್ಲವೂ ಬಿಲ್ ಬೋರ್ಡ್ ಹಾಟ್ ೧೦೦ನಲ್ಲಿ ದಾಖಲಾದವು. ಆದರೆ "ರನ್ ಟು ಯೂ", "ಹೆವನ್" "ಸಮ್ಮರ್ ಆಫ್ '೬೯",ಮಾತ್ರ ಆ ಪಟ್ಟಿಯಲ್ಲಿ ಟಾಪ್ ಟೆನ್ ನಲ್ಲಿ ರಾರಾಜಿಸಿದವು. "ಹೆವನ್" "ರೆಕ್ ಲೆಸ್ " ನ ಅತ್ಯಂತ ಯಶಸ್ವಿ ಸಿಂಗಲ್ ಆಗಿ, ಬಿಡುಗಡೆಯ ಸಮಯದಲ್ಲಿ ಪಾಪ್ ಪಟ್ಟಿಗಳಲ್ಲಿ ಅಗ್ರಶ್ರೇಣಿಯಲ್ಲಿದ್ದು, ಬಿಲ್ ಬೋರ್ಡ್ ಹಾಟ್ ೧೦೦ನ ಶಿಖರಕ್ಕೇರಿದ್ದಲ್ಲದೆ ರಾಕ್ ಮುಖ್ಯವಾಹಿನಿಯ ಪಟ್ಟಿಯಲ್ಲೂ ೯ನೆಯ ಸ್ಥಾನವನ್ನು ಅಲಂಕರಿಸಿತು.
ಆನ್ ಎ ಡೇ ಲೈಕ್ ಟುಡೇ ಬಿಡುಗಡೆ ಮಾಡಿದ ನಂತರ ಆಡಮ್ಸ್ ದ ಬೆಸ್ಟ್ ಆಫ್ ಮಿ ಎಂಬ ಬಹಳ ಜನಪ್ರಿಯ ಹಾಡುಗಳ ಸಂಗ್ರಹವನ್ನೂ, ಎರಡು ಹೊಸ ಗೀತೆಗಳಾದ "ದ ಬೆಸ್ಟ್ ಆಫ್ ಮಿ" ಎಂಬ ಶೀರ್ಷಿಕಾ ಗೀತೆ ಮತ್ತು ನೃತ್ಯಸಂಗೀತ "ಡೋಂಟ್ ಗಿವ್ ಅಪ್" ಅನ್ನೂ ಹೊಂದಿದ ಆಲ್ಬಮ್ಮನ್ನು ಹೊರತಂದನು. ಈ ಆಲ್ಬಂ ಜರ್ಮನಿಯ ಟಾಪ್ ೧೦ ತಲುಪಿ, ಕೆನಡಾದಲ್ಲಿ ಮೂರು ಬಾರಿ ಪ್ಲಾಟಿನಮ್ ಎಂದೂ, ಯಲ್ಲಿ ಪ್ಲಾಟಿನಮ್ ಎಂದೂ ಘೋಷಿತವಾಯಿತು. ಈ ಆಲ್ಬಂನ ಸಿಂಗಲ್ ಆದ "ದ ಬೆಸ್ಟ್ ಆಫ್ ಮಿ" ಅಮೆರಿಕದ ಹೊರತಾಗಿ ಎಲ್ಲೆಡೆಯೂ ಬಹಳ ಜನಪ್ರಿಯವಾಯಿತು. ಅಮೆರಿಕದಲ್ಲಿ ಅದು ಜನಪ್ರಿಯವಾಗದ ಏಕೈಕ ಕಾರಣ ಅದು ಅಲ್ಲಿ ಸಿಂಗಲ್ ಆಗಿ ಬಿಡುಗಡೆಯಾಗದೆಯೇ ಇದ್ದುದಷ್ಟೆ.